Jaurlaritzak 100 milioi aurreztuko ditu funtzionarioen gastua txikituz\nEz da langileak kaleratzea aurreikusten, baina ez da langile gehiago kontratatuko.\nEusko Jaurlaritzak langileen gastuak murriztuz 2012an ehun milioi euro aurrezteko plana aurkeztu du Funtzio Publikoaren Mahaian.\nJuan Carlos Ramos Funtzio Publikoaren sailburuordeak azaldu duenez, datorren urtean indarrean jarriko diren murrizketa neurriak negoziatzea da lehenengo helburua. Horretarako, enplegu publikoaren iraunkortasuna eta zerbitzu publikoen eraginkortasuna azpimarratu ditu. Soldatei dagokienez, oinarrizko soldata Estatuaren araudiak ezartzen duela gogorarazi du.\nSail guztiei eragingo dieten sei neurri nagusi aurkeztu dituzte 2012an ehun milioi aurrezteko.\nAdministrazio orokorretik borondatezko erretiroa hartzen dutenei ematen dizkieten sariak kenduko dituzte. Errelebo kontratuak ere kendu egingo dituzte eta 365 pertsona ingururi eragingo die neurriak.\nGainera, 65 urtetik gora lanean jarraitzeko aukera ere bertan behera geratuko da. 201 langile ingururi eragingo die.\nAldibaterako ezintasunengatik ematen den diru kopurua ere berrikusiko dute eta lan-istripuen kasuetan soilik ordainduko da hemendik aurrera soldataren % 100a. Aurten 48.135 baja izan omen dira Administrazio Publikoan eta 43,8 milioi euroko kostua izan omen du.\nEra berean, Jaurlaritzaren proposamenak dio karrera profesionalaren irabazkinak ere kenduko dituztela eta horrek Herrizaingo, Justizia, Hezkuntza eta Osasun sailei eragingo die.\nAdministrazio orokorraren gastua murrizteko prozesu bat ere abiaraziko du, izan ere, 2011n dagoeneko asko aurreztu omen dute ordezkapenak kenduz eta beste neurri batzuekin.\nSindikatuek ez dituzte murrizketak onartuko\nEusko Jaurlaritzak Mahai Nagusian aurkeztutako eta 100 milioi euro aurrezteko murrizketa plana errefusatu dute euskal zerbitzu publikoko sindikatuek.\nIgor Izagirre ELA sindikatuko ordezkariak salatu duenez, Exekutiboaren neurriek soldatak izoztea suposatuko dute, hau da, langile publikoen erosteko almena % 13 murriztea.\nHala ere, espero da ostegun honetan Barakaldoko BECen izango den Zerbitzu Publikoen Federazioa-Gizalanen kongresuan Adolfo Muñoz ELAko idazkari nagusiak honen balorazioa egitea.\nEuskadiko CC. OO. sindikatuak ere plan hura errefusatu du, eskubideen galera ekartzen duelako. Sindikatu honen ordezkarien esanetan, krisi honetan erantzukizuna ez duenari egin nahi dizkiote murrizketak, hau da, langileari. Plan honek enplegu publikoa mantentzeko eta handitzeko apustuari aurre egiten dio, azpimarratu dute.\nFernandezek muturreko murrizketak errefusatu ditu\nMario Fernandez BBKko eta Kutxa Bankeko presidenteak krisitik irtetzeko muturreko murrizketak hartzen dituen plana errefusatu du. Erabat beharrezkoa da murrizketak egitea baina ekintza ekomikoaren pizgarri batek lagunduta, azaldu du.\nFernandezek nabarmendu duenez, Espainiako ekonomiarekin alderatuta, Euskadikoa hobeto dago baina lurralde bakoitzeko irtenbideak ezarri daitezkeela uste duenak kale egingo du. Hori dela eta, irtenbide oso baten alde egin du, muturreko murrizketek gurpil zoro batera eramaten gaituztelako.\nKutxabankeko presidentearen esanetan, BPG ez hazteak eta langabeziak gora egiteak gastu publikoaren gorakada ekarriko lukete eta horrek finantziazio handiagoa eskatuko luke eta hazteko aukerarik gabe, merkatuek dirua emateko interes tasa altuagoak eskatuko lituzkete.\nInformazio gehiago:Eitb: Jaurlaritzak 100 milioi aurreztuko ditu funtzionarioen gastua txikituz


Agentzia | Worköholics\nHamar urte baino gehiagoko ibilbidea egin duen agentzia gara, gure bezeroei balioa ematen komunikazioaren eta negozio digitalaren eremuan.\nBilbotik mundu osoarentzat\nDiseinuan oinarritutako irtenbide berritzaileak garatzen ditugu: konektatu egiten dute, inspiratu egiten dute eta inpaktua eragiten dute. Gure lantaldean pertsona kolaboratzaileak gara berez, eta proiektu bakoitzari perspektibaz, irizpidez eta pasioz heltzeko ezaugarriak ditugu.\nSormen kolektiboaren boterean sinesten dugu.\nPertsonen talentuan eta aniztasunean ere sinesten dugu, sinergiak sortzen baitituzte, aberasgarria delako eta proiektu bakoitzari modu berezian erreparatzea ahalbidetzen digulako, mentalitate ireki, zintzo eta garaikidearekin.\nNolak duen garrantzia\nGure bezeroen erronkei aurre egitean proiektu kultura propioa dugu abiapuntu, eta kultura horretan estrategia, edukia, diseinua eta teknologia uztartzen ditugu.\nProiektuei aurre egiteko ikuspegi estrategikoa erabiltzen dugu, esperientzia paregabeak sortzen dituzten irtenbideak eskainiz. Pentsamendu sortzaileko teknikak eta ko-sorkuntza erabiltzen dugu eta agile metodologia aplikatzen dugu gure egunerokoan. Bezeroari balioa ematen dioten negozio eta komunikazio helburuak definitzen ditugu, eta hainbat publikorekin konektatzeko bide egokiak aukeratzen ditugu. Eta neurtu egiten dugu, datuetan oinarritutako erabakiak hartu ahal izateko.\nProiektuei bizia ematen diegu, edukiaren bidez. Benetako istorioak sortzen ditugu, sinesgarriak eta inspiratzaileak. Markak definitzen dituzten mezuak modu bateratuan adierazteko gai diren edukiak; markak ikusgarri egiten dituzte eta konexio garrantzitsuak sortzen dituzten mekanismoak aktibatzen dituzte.\nIdeia eta mezuak entzuleak dauden kanaletara egokitzen ditugu, eta entzuleek kontsumitzen dituzten formatuetara: web korporatibo bateko copyak, kanpaina baterako ikus-entzunezkoak ekoiztea, ilustrazio animatu bat edo Instagramerako story bat sortzea.\nErabiltzailea estrategiaren erdigunean jartzen dugu; gure lehentasuna bere esperientzia da. Mugimenduan dagoen bizitzarako diseinatzen dugu, mobile first perspektibatik. Diseinuan sinesten dugu elementu eraldatzaile modura, erabakigarria baita irtenbide berritzaileak sortzen; horrek proiektu garrantzitsuak eta bereizgarriak sortzera garamatza, maitemintzeko moduko proiektuak.\nGure esperientzia zabalari esker trebetasunez mugitu ahal gara hainbat esparrutan, esaterako interface eta erabiltzaile esperientzia garatzeko esparruan. Diziplina anitzeko taldea gara, ideiak eta diseinuak produktu eta zerbitzu funtzional bihurtzeko.\nErabilgarritasuna eta irisgarritasuna dira gure garapenen zutabeak, eta erabiltzailearen elkarrekintza uneak kontu handiz zaintzen ditugu. Teknologia maite dugu eta etengabe ikasteko kultura irekia mantentzen dugu.\nGure lana egiteko moduagatik ez ezik, gure bezeroekin enpatizatu, kolaboratu eta elkarrekin sortzeko dugun gaitasunagatik ere aukeratzen gaituztela pentsatzea gustatzen zaigu. Honako marka hauekin kolaborazio eta harreman luzeak ditugu.\nWorköholicsen, W ahalduntze, ahizpatasun eta berdintasunaren sinonimoa da. Gure izenaren lehen letra da, dena biltzen du eta berez funtzionatzen du.


Nuevo espacio bajo control obrero en Gasteiz (texto y vídeo) – insurgente.org. Tu diario de izquierdas\nNuevo espacio bajo control obrero en Gasteiz (texto y vídeo)\nEn Gasteiz, 3 de julio de 2020.\nCovid-19aren ostean etxebizitzaren arazoa dago mintzagai; arazo isolatu bat edo zerbait berria bailitzan. Gasteizko Etxebizitza Sindikatua martxan jarri genuenetik etxebizitzari dagokionean proletalgoak pairatzen duen errealitate gordinarekin egon gara kontaktuan: ugazabaren jazarpen etengabeak jasaten dituztenak, higiezin agentzien gose espekulatzaileak estafaturikoak, janari bonuak sumisioa lortzeko estortsio tresna modura erabiltzen dituzten gizarte zerbitzuen xantaia jasaten dutenak, legez kanpoko azpierrentetan pilatuta bizi direnak, etxegabetu arte atzera kontu jasan ezin batean bizi direnak zein karitate hutsagatik lo egiten zuten sofatik modu isilean bota dituztenak. Etxebizitzaren arazoa errealitate ukaezina da proletalgoarentzat, eta «ustekabeko fenomenoa» izatetik urrun, egitura-arazo bat da, klasetan banatutako eta irabazien metaketa etengabera bideratua dagoen sistematik eratorria.\nBatzuek sinetsarazi nahi digute konponbidea honetan edo bestean inbertsio handiagoa aldarrikatzen duten errezeta alderdikoi batzuek ekarriko dutela. Hala ere, metaforikoki esanda, badakigu manta txikiegia dela: alde batetik tira egin ezkero, beste aldea agerian geratuko da. Borroka-esperientziari eta bertatik ateratako jakintzari esker, ziur gaude aldaketa-berme bakarra proletalgoaren antolaketa independentea dela, eta horrek ezinbesteko bi zeregin beteko dituela: alde batetik, antolakuntzak kontraesan orokorrak gatazka zehatzetan islatuko ditu, hau da, jabeen, erakundeen edo diziplina agente ezberdinen abusuak gatazka ireki bihurtuko ditu. Bestalde, antolakuntza izango da bizitza garatzeko baldintza material eta subjektiboen eraikuntza bermatuko duena.\nEskema honen baitan ulertzen dugu azken aste honetan ia 30 pertsonak egindako birjabetze-ekintza. Bizitzeko beste aukerarik gabe, familia horiek Los Herrán kaleko etxebizitza-bloke batean sartzea erabaki zuten. Bloke hori 10 urte baino gehixeagotik hutsik dago. Ikusezina dena (kalean ia 30 pertsona egotea) aldi berean gatazka eta konponbide bilakatzen da. Etxebizitza Sindikatuak, bere aldetik, erabakia babestu eta bere baliabide guztiak jartzen ditu espazio berri hau langileen kontrolpean antolatu eta defendatzeko.\nInstituzio guztiek etxebizitza izateko eskubidea beren legeen bidez aitortzen badute ere, azpimarratu behar dugu ez dituztela betetzen, eta badakigunez haien arau propioak hausten dituztela, honako hau argitu nahi dugu: ordenamendu juridikoak BIZILEKUAREN BORTXAEZINTASUNA defendatzen du. Prozedura Zibilaren Legearen 545 eta 553. artikuluetan jasotzen da zein nolako egoerak eman behar diren delitu gordin baten aurrean egoteko eta etxebizitza batean sartu ahal izateko. Argi utzi nahi dugu astebete baino gehiago dela eraikin honetan jendea bizi dela, eta, beraz, poliziak ezin duela esku-hartu. Ildo horretan, hau ere argi utzi nahi dugu: etxebizitzarako sarrera SALATU egingo da, Zigor Kodearen 534. artikuluan jasotako bizileku-bortxaketaren delitua egiteagatik.\nBehin hau esanik, eta alderdi ezberdinak murgilduta dauden hauteskunde-kanpaina dela eta, Gasteizko Udala kalkulu zintzo bat egitera gonbidatzen dugu: zenbait pertsona kalean geratzen dira egunero, eta egoera horri erantzuteko ezintasuna errealitate bat da. Zein da arazo handiagoa Udalarentzat?: dozenaka pertsona kalean egotea, eta oraingoan antolatuta eta determinazio handiarekin, edo hutsik dagoen eta erabilerarik ez duen jabetza batean bizitzen egotea? Gogorarazi nahi dugu etxebizitza-blokeak 10 urte baino gehiago daramatzala hutsik, eta gero eta txikiagoa den higiezinen merkatuan, ez duela merkatu-interesik.\nHala ere, erabilera soziala eskuratu ahal izango luke, eta Udalak eta higiezinen jabeek baliabide material eta legedia egokiak dituzte hori posible egiteko. Zentzu horretan, prest gaude etxebizitzarako eskubidea nola bermatuko den negoziatzeko, bai Udalarekin, bai jabeekin. Bien bitartean, Etxebizitza Sindikatuak espazioaren bizigarritasun-baldintzak bermatuko ditu. Gainera, proletalgoaren antolaketan ekarpenak egiten jarraituko du, honen interesak defendatzeko eta etxebizitzaren arazoa desagerrarazi dezakeen zerumuga estrategiko bakarrerantz: doako etxebizitza unibertsala eta kalitatezkoa.\nGasteizen, 2020ko uztailaren 3an.\n(Etxebizitza Sindicatua-Sindicato de Vivienda)


Uztailaren 7ko Sanfermintza saioa - Iruñea - euskalerriairratia.eus\nUztailaren 7ko Sanfermintza saioa\nEuskalerria Irratia 2015-07-08 12:20\nAlkateordea izan da saioan, ikurriñaren aferaz eta prozesioaz solastu da besteak beste. Musika zuzenean ere izan da nagusi saioan.\n2015eko lehen Sanfermintza saioa izan da. Patricia Perales alkateordea izan da gonbidatuen artean. Ikurriña Txupinazoan egon izanaz eta prozesioaz mintzatu da Perales. Ikurriña legez jarri zuten balkoian, hala berretsi du Peralesek: "Euskal Autonomia Erkidegoko hiru parlamentari izan ziren ofizialki gonbidatuak Txupinazora eta euren omenez atera zen ikurriña". Horrez gain, EH Bilduk gainerako alderdiekin ikurriña jartzea adostu zuela esan du alkateordeak eta iruindar askoren ikur dela ere uste du.\nProzesioan ez du parte hartu alkateordeak. Sortu alderdian eztabaida izan ondoren, alderdikide askok erabaki zuten hiriaren laikotasuna zaintzearren ez zutela ekitaldi erlijiosoetan parte hartuko. EH Bilduko zinegotzi Maider Belokik ere ez du parte hartu.\nGonbidatuz josia lehen Sanfermintza\nErraldoien konpartsarekin bat egin du Sanfermintza saioak kale Nagusian zirela. IKA euskaltegiko Xabi Martinez de Lezeak Zaldiko Maldiko tabernan antolatu dutenaren berri eman du. Ganadu feriaz eta herri kirolaz aritu dira Martin Juanena eta Mikel Lasarte, baita pilota txapelketaz ere.\nLa Unica peñak antolatzen duen Goiz gorri, arrats gori ekimenaren berri Ander Larunberen eskutik izan da. Aipatu du, punta puntako bertsolariak ariko direla Jarauta kalean: Maialen Lujanbio, Julio Soto eta Jon Maia. Beste ekimen askoren berri ere eman du larunbek. Musika ez da faltako, esaterako. Eguerditik eta gaua arte ekitaldi ugari izanen direla Jarautan.\nZuzeneko musika Ismael Yague txistulariak jarri dio Sanfermintza saioari. Roldan Jimenok San Fermin santua ez zela existitu kontatu du eta azkenik, Hedoi Etxartek Katakrak liburu denda eta jatetxean dagoenaren berri eman du.


Herri Ondarea :: Gerraostean\nGaia aukeratuNourishmentAnecdotesImprovized verse singingTraditional calendarFarmhouseFamilyLivestock farmingShoeingIndustryLocal informationChildren's gamesPopular literatureMediaHome furnishingsMusicNatureValues and beliefsShepherdingFishingVesselPoliticsReligion and cultLeisure timeToponymyBasque diaspora\nGerra-denporan jentea gauez etorten zan errotetara, eta pozik joaten ziran artouruna eginda. Berez ez eben uruna egiten ixten, prezintoa ipinten eben, papela; baina euren aitak papela kendu egiten eban. Eta erroteak zaratea egin ez egian, aita gainean jarri eta artagarauak banan-banan botaten ebazan. Halantxe gau guztian, batean aitak eta bestean amak. Erroteak martxan zarata handia egiten dau eta guardia zibilek dana entzuten eben.\nBarriemoilea: Juanita Bilbatua


Asteburu honetan: Entsalada epela, patata, arrautza eta antxoilekin • ZUZEU\nAsteburu honetarako noiznahi jateko moduko errezeta bat, parranda osterako eta ligatzen laguntzeko ere aprosa... On egin!\nEntsalada epela, patata, arrautza eta antxoilekin\nPlater hau “etxean ezer ez dagoen” egun horietan egitekoa da, batez ere. Ulertzen diguzu, ez da?\nZortzi patata ertain (bina lagun bakoitzeko)\nLau arrautza (bana lagun bakoitzeko)\nAntxoila poto bat, antxoilak erditik moztuta\nPare bat tipulina edo tipula fresko handi bat, zerrenda finetan moztuta (juliana)\nMaionesa basokada bat (edo, ez baduzu egin nahi, edo hozkailuan ez badago, edo beganoa bazara, ozpinolioa)\nPatatak ordu erdi batez egosten jarri. Zuritu gabe egitea komeni da, zarta ez daitezen, baina bizimodua erraztuko dizugu hatz puntak erre ez ditzazun gero zuritzerakoan: zurituta jarri, baina eginda daudenean, ur guztia kendu eltzetik eta minutu batean utzi eltzean bertan egiten urik gabe. Patatak bere baitara bilduko dira, ura galduz.\nArrautzak ere egosi patatekin azken zazpi minutuetan, gehiegi ere egos ez dadin\nMaionesa bat egin edo, gogorik ez baduzu, hozkailukoa hartu, baina beti hobea zeuk egindakoa. Eta ez bazaizu maionesa gustatzen edo beganoa bazara, oilozpina egin (ozpineko bat, olioko bost) eta, baldin baduzu, Dijongo ziape koilarakadatxo bat ere nahastu.\nAzpil edo ontzi eder batean, patatak zatituta jarri, baratxuri ale baten tamainan edo, arrautza ere zabarki ebakita jarri gainean eta antxoilak olio eta guzti nahasi guztiari, baina patata apurtu gabe. (Begetarianoek antxoilarik gabe, jakina. Alkaparrak eta olibak jar daitezke ordetan ).\nEntsalada bat arinki olioztatzean bezala, egin gatza, ozpina eta olio parrastada bat eta dena nahasi. (Hartu kontutan, gero maionesa gehitu dakiokeela)\nTipula gainetik egin edo ondoan jarrita zerbitzatu, agian baten batek ez du eta haren gordintasuna maiteko. Guk bai, arraioa!\nMaionesa ere alboan jarrita zerbitzatu, norberak bere tamainan gehi diezaion.\nErrezeta honen sekretua epel jatea da, nahiz eta hotz ere bikaina den.\narrautza, Entsalada, epela, patata\nZer duzu buruan “Asteburu honetan: Entsalada epela, patata, arrautza eta antxoilekin”-ri buruz\nZelatun 2016-08-29 14:17\nHonek ez al du bideorik?


Oporretako argazkien artean bi bazkide txartel zozkatuko ditu Anaitasunak | El Diario Vasco\nAzkoitiaOporretako argazkien artean bi bazkide txartel zozkatuko ditu Anaitasunak\nOporretako argazkien artean bi bazkide txartel zozkatuko ditu Anaitasunak\nAZKOITIA. Sábado, 15 julio 2017, 00:34\n2017-18 denboraldirako bi bazkide txartel zozkatuko ditu sare sozialen bitartez jasotako oporretako argazkien artean. Anaitasunaren irudia eta kolorea ondoen erakusten duten oporretako bi argazki sarituko dira. Zozketa abuztuaren 25ean egingo da. Honetan parte hartzeko Anaitasunaren sare sozialetan publikatu beharko da argazkia.\nBestalde, aurreko denboraldian bezala, 2017-18 denboraldian ere bazkideen kuotak mantenduko ditu klubak. Kanpaina abuztuaren 12an jarriko da martxan. Egun horretan, Xabier Sagarzazuren omenezko XX. Andra Mari futbol sariari dagokion neurketa jokatuko dute Anaitasunak eta Beasainek.\n90 participantes en la tirada a codorniz de Orión 1.135.000 euros para un centro cívico en Madariaga, mejoras y asfaltado de calles


Irekia Eusko Jaurlaritza - Gobierno Vasco :: Mundu Itunak, 3 enpresari-elkarteak eta Eusko Jaurlaritzak akordioa sinatu dute, 2030 agenda sustatzeko Euskadiko enpresetan\nMundu Itunak, 3 enpresari-elkarteak eta Eusko …\nGJHek (Garapen Jasangarrirako Helburuek) enpresarietatik soluzioak eta teknologiak garatu eta ezartzeko aukera dakarte, munduan garapen jasangarriaren arloan dauden erronka handienei aurre egin ahal izateko\nEnpresak funtsezko eragile gisa ageri dira Agenda 2030 ezartzeko\nGlobal Compact edo Mundu Itunak eta Eusko Jaurlaritzak Euskadiko hiru enpresari-elkarteekin batera, CEBEK, SEA eta ADEGI, euskal enpresa-egituran Agenda 2030 eta Garapen Jasangarrirako Helburuak (GJH) zabaltzeko duten lankidetza sendotzea erabaki dute. Horrela, akordioa sinatu da, euskal enpresetara egokitutako trebakuntza-produktutan, Agenda 2030eko prestakuntza-tresnak eta Agenda 2030ean oinarritutako enpresa-kudeaketako tresnak kontratatzeko; horrela, enpresei trebakuntza emango zaie, solaskide egokiak izateko eta, gainera, horien emaitzak hobetzeko, jasangarritasunaren ikuspegitik.\nZehazki, aurreikusita dago akordioak honako eginkizunak garatuko dituela: Online prestakuntza-plataforma sortzea; Prestakuntza-modulua egokitzea; Online prestakuntzaren erabileraren segimendua egitea; GJH online kudeaketa-tresna egokitzea eta pertsonalizatzea eta Kudeaketa-tresnaren erabileraren segimendua egitea eta aholkularitza ematea.\nProiektuan, Ekonomiaren Garapen Sailak eta Kanpo Harremanetarako Idazkaritza Nagusiak dihardute lankidetzan elkarrekin, eta, abian jartzeko, hasieran jakinarazpena bidaliko zaie 4.000 enpresari; 2019ko martxoan hasiko da eta urte bereko abenduan amaitu.\n2015eko irailaren 25ean, Nazio Batuen Batzar Nagusiak aho batez onetsi zuen Garapen Jasangarrirako 2030erako Agenda: pertsonen, planetaren, oparotasunaren eta bake unibertsalaren aldeko ekintza-plana, Garapen Jasangarrirako 17 Helbururekin (GJH); hura betetzeko epea 2030. urtera artekoa da.\nEusko Jaurlaritza lurraldean GJHen ekarpen eta ezarpenerako urratsak ematen ari da. Horrela, 2018ko apirilean, Eusko Jaurlaritzak Agenda Euskadi Basque Country 2030 onetsi eta jendaurrean jarri zuen. Hala ere, Euskadin hasitako urratsen amaiera ez da Eusko Jaurlaritzak eta politika publikoek Agenda 2030i egiten dioten ekarpena. Eragile askok egiten dute lan Euskadin Agenda 2030en alde, sektore pribatuak besteak beste.\nSektore pribatuak ere eginkizun nagusia du ibilbide-orri hau zehazten eta ezartzen; aldi berean, aurrekaririk gabeko erantzukizuna eta aukera dakartza, negozio baten helburuek zuzentasunaren eta jasangarritasunaren helburuekin bat egiteko. Hori dela eta, enpresak funtsezko eragile gisa ageri dira Agenda ezartzeko, bai eta funtsezko tresna gisa ere GJHak finantzatu eta lortzeko; horrela, ezinbesteko kolektibo bilakatzen da Agenda 2030en ezarpenean.\nGJHek enpresarietatik soluzioak eta teknologiak garatu eta ezartzeko aukera dakarte, munduan garapen jasangarriaren arloan dauden erronka handienei aurre egin ahal izateko. GJHek gure gizarteen garapenerako agenda globala eratzen dutenez, enpresa liderrek aukera izango dute erakusteko beren negozioek nola laguntzen duten garapen jasangarrian aurrera egiten, bai eragin negatiboak murrizten laguntzen, bai pertsonetan eta planetan eragin positiboak areagotzen.\nGlobal Compact edo Mundu Ituna sektore pribatuko enpresa-jasangarritasunerako NBEren ekimena da, eta enpresek eta erakundeek GJHak lortzeko egiten dituzten ahaleginen katalizatzailea da. Gainera, unibertsalki onartutako 10 Printzipioren sustapenean ere lan egiten du, lau arlo tematikotan: giza eskubideak, lan-estandarrak, ingurumena eta ustelkeriaren aurkako borroka.\nMundu Itunak eta Eusko Jaurlaritzak urteak daramatzate elkarrekin lanean, euskal enpresa-egituran GJHak zabaltzeko. Lankidetza horren emaitza da euskal hiru enpresari-elkarteekin batera sinatu duten akordioa.


Hezetasuna sotoan | Consumer\nEraikuntza bakoitzak gutxieneko iragazgaiztasun-maila izan behar du, iragazteak saihesteko.\narabera: Osteguna, 2003ko irailaren 25a\nIrudia: Micah Maziar\nSotoa da hezetasun-arazoak erregistratzeko joera handiena duen etxebizitzaren zatia. Lurretik hurbil dagoenez, ura sartzeko ingurune aproposa da. Horregatik, garrantzitsua da eremu hori behar bezala iragazgaiztea. Iragazketak arriskutsuak dira zoru baxuetan, txapituletan edo atikoetan.\nEraikuntza bakoitzak gutxieneko iragazgaiztasun-maila izan behar du. Lurzoruen kasuan, lurrarekin kontaktuan daudenek iragazketak saihestu behar dituzte, lurzoruaren iragazkortasun-koefizientearen arabera. Behar bezala egiten ez bada, hezetasunak eragindako orbanak agertzen direnean detektatzen dira lehenengo seinaleak.\nSotoetan hezetasuna ager ez dadin, lurraren arabera, hormigoi hidrofugoa edo uzkurdura moderatuko hormigoia erabil daiteke. Era berean, obra batzuek prebentziozko tratamendu osagarria eskatzen dute, gainazaleko poroak estaltzen dituen produktu likido bat aplikatuz.\nHormigoi motak eta prebentzio tratamendu osagarriek hesi gisa jokatzen dute uraren aurrean\nGainera, lurzorua kanpotik iragazgaiztu behar da, lurraren erregulazio-geruzaren gainean jartzen den xafla baten bidez eta hormigoizko geruzaren eta hormen gainean zabaltzen den xafla baten bidez. Azken kasu horretan, xafla guztien elkarguneak zigilatu behar dira.\nLurzoruaren azpian dagoen lurzoruan hartzen diren beste neurri batzuk hauek dira: drainatze-geruza bat eta beste geruza iragazle bat jartzea, saneamendu-sarera edo geroago berrerabiltzeko edozein bilketa-sistemara konektatutako hodi drainatzaileak instalatzea, xukatzeko bi ponpaketa-ganbera jartzea (aurreko konexioa drainatze-sarearen gainetik dagoenean) eta drainatze-putzu bat eraikitzea 800 m2-ko lursail bakoitzeko.\nLurzoruaren eta hormen arteko elkargunea\nPuntu gatazkatsu bat lurzorua hormekin lotzen duena da. Eremu horretan ahalik eta tarte txikiena eginez gero, hezetasuna pasa daiteke. Hori dela eta, hormen perimetroari tratamendu berezia ematen zaio ur-ekarpena mugatzeko. Era berean, horma iragazgaizteko xaflen eta zorukoen arteko elkarguneak zigilatu behar dira, eta zimenduen beheko oinarrian jarritakoak.\nHormen perimetroa tratatu eta iragazgaizte-xaflen elkarguneak zigilatzen dira\nBestalde, etxebizitza bateko lurzoruaren eta lurzoruaren artean geratzen den espazioa aireztatu egin behar da aurrez aurre dauden bi hormen artean kokatutako aireztapen-irekiduren bidez. Ondoko aireztapen irekiduren arteko distantziak ez du bost metrotik gorakoa izan behar.\nEraikuntza bukatuta dagoenean, likido hidrofugoa jar daiteke hormetan, eta lizuna agertuko balitz, orbana garbitu eta zigilatzailearekin estali. Hala ere, egoera horretan, funtsezkoa da hezetasundetektatzea eta neutralizatzea, orbanak berriro ager ez daitezen.\neraikuntza Humedad-eu lur lurzoru sotano


Amezti, argitu gabeko gai iluna - Aia - Karkara.eus\nAmezti, argitu gabeko gai iluna\nKarkara 2015-05-29 12:31\nAmezti baserriaren berreirakuntza hautsak harrotzen ari da. Iritzi ezberdinak daude gaiaren inguruan, eta horiek bildu ditugu.\nTamailendin egiten ari diren etxebizitza baten eraikuntzaren bideoa bolo-bolo dabil sarean. Ikus-entzunezkoak dioenez, duela hilabete batzuk hiru solairutako etxebizitza eraikitzen hasi ziren Talaimendin, Amezti baserriaren alboan. Ingurugiroari kalte bisuala egiteaz gain, NNSS Aiako arau munizipala hausten duela dio.\nSoka luzeko istorioa\nSorburua 2010eko irailaren 1ean duela dio bideoak. Aiako Udalak Amezti baserriaren birgaikuntza onartu zuen egun horretan. Baserriaren birgaitzea toki berean egin behar dela eta baserria itxura berarekin utzi behar dela gaineratzen du. 76.2 artikuluaren arabera, eraikin berriak oraingoaren 50 metroko eremuan egon behar du. Eta, eraikitzen ari diren eraikina 350 metrora dagoela argitzen du bideoak. Horrez gain, Eusko Jaurlaritzaren 2/2006 legeko 28.4 artikuluak eraikin berriak zaharraren arkitekturara egokitu behar duela dio. Eta, 30.3 artikuluak berreraikitzen den eraikinak, gehienez, aurrekoaren bolumena eduki behar duela dio.\nUrte betera, 2011n, Maite Garrastazu baserriko jabea, Zarauzko zinegotzi izendatzen da, EAJtik. Bi urtera, 2013ko urtarrilaren 22an, Aiako Udalak aurretik emandako lizentzia modifikatzen duela azaltzen du. Zehazki eraikiko den baserriaren tokia eta bolumena dira eraldatzen diren datuak, eta aurrekoa eraisteko baimena ematen da.\nFinean, bideoaren egileak errua EAJri botatzen dio, eta, Igor Iturain Aiako alkateak sare sozialetan iritzia eman nahi izan zuen. Honela zioen: Atzo arratsaldetik sareratzen ari diren bideoaren inguruan, Amezti inguruan altxatzen ari diren etxebizitza dela eta, alkate bezala bi gauza ditut bakarrik esateko. Batetik, legediak esaten duena errespetatuz eman dela baimena; eta, bestetik, Gobernu Batzordea osatzen dugun bi alderdiak, EAJk eta Bilduk, aho batez onartu genuela.\nHori ziurtatzeko, Gobernu Batzordeko akten argazkiak igo zituen Iturainek sare sozialetara. 2013ko urtarrilaren 22an egindako bilkuraren akta da igo zuen dokumentua. Bilkura horretako batzarburua Iturain bera izan zen eta batzarkideak Asier Ibarguren, Marije Arruabarrena, Aritz Arruti, Aitzpea Elgarresta eta Asier Egaña. Bigarren puntuan heldu ziote Amezti baserriari.\nLabur esanda, 2010eko irailaren 1ean eman zen berreraikitzeko lizentzia. Ondoren, proiektua modifikatzeko asmoa azaldu zela ere jartzen du aktan. 2013ko irailean urbanismo txostenaren berri eman zela dio, non plano bat eta proiektu bat entregatu behar zirela zehazten zuen eta ordura arteko baliogabeko eranskinak zakarretara botatzea agintzen zuen. Entregatu beharreko proiektua ordura arteko Amezti baserriaren suntsiketaren ingurukoa zen, baita pabiloiaren ingurukoa ere. Udaleko arkitektoak eguneratutako informazioarekin txostena egiten du. Txostenean, besteak beste, Amesti zaharra botatzeko proiektua gehitzea proposatzen du.\nOndorengoa aho batez onartu zen:\nLizentzia ematea obrak egiteko. Eraikin berriaren proiektua Marina Lertxundi eta Maialen Mayozek idatzi zuten, 2011ko irailean. Obrak egiteko litzenzia eman baino lehen, aurreko eraikina eta pabiloiaren –nezkaritza eta abeltzaintzara zuzendua– zati bat botako da.\nPabiloiaren zati batek bere horretan jarraituko zuenez, paisaiari lotutako inpaktua gutxitzeko, zuhaitzak jarriko dira.\n572.483,34 € bideratuko dira I.C.I.O eraikin berrira\nEH Bilduren azalpenak\nEH Bilduri Amezti baserria berreraikitzeko baimena eman zenean, berei lizentzia emateko txosten sektorial guztiak zeudela eta aldekoak zirela jakinarazi zitzaien. Lanek izan duten garapena ikusita, txosten eta informazio hori eskatu zuten eta ukatu egin zieten. Apirilaren amaieran, lanen garapena ikusitakoan, batzordetan gaiari buruzko informazio eskaerak egin genituen: espedienteari buruzko azalpenak eta txosten juridikoa eskatu genituen. Biak ukatu zitzaizkigun.\nEta ondorengoa gaineratu dute EH Bilduko kideek: Gaia lehertu denean, egon litezkeen balizko irregulartasunak argitzen saiatu ordez, irregulartasun hauen ardura Aiako EHBilduko kideona ere badela esan du. Aurrerantzean ere, orain arte bezala, auzi hau argitzeko lanean jarraituko dugu Aiar guztiok eskubide eta betebehar berberak ditugula ziurtatuz.\nArgitu gabeko gaia\nIritzia eman dute Aiako Udalean dauden bi alderdiak. Batetik, Igor Iturainek EAJren izenean eta, bestetik, EH Bildu alderdiak. Iritziak iritzi, gaia oraindik korapilatuta dago.


Minden - Wikipedia, entziklopedia askea.\nAlemaniako estatua Ipar Renania-Westfalia\nRural district of North Rhine-Westphalia Minden-Lübbecke District\n32423, 32425, 32427 eta 32429\n52°17′18″N 8°55′00″E / 52.2883°N 8.9167°E / 52.2883; 8.916752°17′18″N 8°55′00″E / 52.2883°N 8.9167°E / 52.2883; 8.9167\nPorta Westfalica, Bad Oeynhausen, Hille eta Petershagen\n81.682 (2019ko irailaren 30a)\nGladsaxe Municipality (en) , Sutton, Gagny, Charlottenburg-Wilmersdorf, Tangermünde, Hrodna eta Wilmersdorf (en)\nMinden Alemaniako hiri bat da, Weser ibaiaren inguruan kokatua, Ipar Renania-Westfalia estatuaren ipar-ekialdeko muturrean.\nWeser ibaitik 6 kilometro iparraldera dago, Porta Westfalican. 101,08 kilometro karratuko hedadurarekin, iparraldetik hegoalderako gehienezko distantzia, 13,1 kilometrokoa da, eta mendebaldetik ekialderako gehienezkoa, berriz, 14,1ekoa. Hiriko tokirik garaiena, 180,59 metrotara, Stadtteil Haddenhausenen dago. Beherenen dagoena, berriz, Leteln auzoan dago, 40 metrotara bakarrik. Mindeneko Eskualdearen zati da eta Ostwestfalen-Lippe lurraldean dago.\nHiri honek protagonismoa hartu zuen lehenengo aldia, K.o. I. mendearen hasieran izan zen, Germaniko eta Arminioren artean gertatu zen Idistavisoko gerraren kokalekua izan baitzen. Halere, lehen datu historikoak, III. mendekoak dira, han baitzeuden hainbat finkapen. Beranduago, Karlomagnoren garaian aipatu zen lehen aldiz hiri honen izena, garai hartan "Minda" izena zuena.\n1648ko Westfaliako Bakearen ondoren, Brandeburgo-Prusiari anexionatua izan zen, eta lurralde honen barnean jarraitu zuen hiru mende geroago arte.\n(Alemanez) Mindengo webgunea\nBNF: 12048275n (data)\nIpar Renania-Westfaliako udalerriak\nHolokaustoaren guneak Alemanian\nOrriaren azken aldaketa: 24 iraila 2021, 16:25.


Beraun-Kaputxinoetako igerilekuek zabaldu dituzte ateak | Herribizia\nKaputxinoetako Udal Igerileku berriek gaur zabaldu dituzte bere ateak. Igerileku hauek 700 metro kubiko dauzkate eta orubearen azalera 8.700 metro karratukoa da. 657 pertsona sartu daitezke esparruan, eta igerilekuetan 220 aldi berean.\nGuztira 1.700.000 euroko kostua izan dute instalakuntza berri hauek. Horietatik Foru Aldundiak 600.000 jarri ditu, Eusko Jaurlaritzak 900.000 eta Errenteriako Udalak 200.000 euro. Aldagelak behin-behinekoak izango dira denboraldi honetan: datorren urtean lanen bigarren fase bat burutuko da aldagela iraunkorrak eraikitzeko, 1,5 miloi euroko kostua izango duena. Kopuru hau lortzeko akordioetara ailegatzea espero dute hiru administrazio publikoek.\nSarrera normala 5,50 eurokoa izango da, Gipuzkoako merkeenetarikoa. Udal kirol abonua duten pertsonek libreki erabili ahal izango dituzte igerilekuak.\nJulen Mendoza Errenteriako Alkateak, Patxi Mutiloa Eusko Jaurlaritzaren Kirol Zuzendariak eta Asier Sarriegi Foru Aldundiaren Kultura, Gazteria eta Kirol Departamentuko zuzendariak bisita egin zieten instalazio berri hauei ostiralean, bideoan ikusi dezakezutena igerilekuetako irudiekin batera.


"CAF, Jaitsi Zaitez Israelen Apartheidaren Trenetik" kanpainak bi urte beteko ditu gaur, otsailak 22, eta, beraz, kanpaina bultzatu genuen koaliziotik txosten bat egin dugu azken bi urteetan egindako ekimen eta ekintzak biltzen duena. CAFek Palestinako okupazioarekin duen konplizitatea salatzeko Euskal Herrian bultzatutako ekintzez gain, gaur egun, CAF Jerusalemen zabaltzen ari den tranbiaren aurkako kanpaina nazioarteko ekimen bihurtu da.\nNorvegiatik Frantziara talde ezberdinak mobilizatu ziren, CAF euskal enpresari eskatuz JLRren kontratua bertan behera utz dezan eta Israelgo apartheidarekin duen konplizitatea amaitzeko.\nDatorren larunbatean hilak 28, NBEn Palestinako herriari elkartasuna adierazteko egunaren bezperan, Euskal Herriko hainbat taldek mobilizazioa egingo dute euskal enpresari eskatzeko Jerusalemgo Tren Arinaren legez kanpoko proiektua bertan behera utz dezala.\nEkainaren 13an, telematikoki ospaturiko urteroko bilera orokorrean, Compañia Auxiliar de Ferrocarriles (CAF) euskal garraio empresaren aurkako protestak egon ziren interneten eta enpresak Beasainen duen egoitzaren aurrean, hainbat akziodunek egindako kritikekin batera, CAFi Israelen gerra krimenetan parte hartzeari uzteko eskatzen zutenak. Pasa den urtean, CAFek legez kanpokoa den Jerusalemgo Tren arina (JTA) proiektuaren lehiaketa irabazi zuen Israelen.


“Gauekoak” eta “The Big Game”, astebururako proposamen koreografikoak | Nontzeberri\nXabi Bandiniren eta Arkaitz Minerren zuzeneko musika duen Jon Mayaren koreografia gaur, hilak 20, iritsiko da Zornotza Aretora. Beste aldetik, eta gaur ere, The Big Game aurkeztuko du Lokke-k Andoaingo Bastero kultura-zentroan, 19:00etan.\nXVI. Dantza Zirkuituak bideratu duen Gauekoak koreografia Jon Maya dantzari gipuzkoarraren eskutik dator. Piezak hiru lagunen sorkuntza-prozesua erakusten du: dantzariak, musikariak eta abeslariak lantzen dutena.\nJon Mayak lagun maite eta bereziak batu ditu proiektuan. Gainera, eta aurreko lanekin alderatuta, Maya dantzari gisa izango da agertokian ikuskizun honetan. Hizkuntza artistikoen gurutzaketan eta sortzaile handien baturan (Arkaitz Miner, Mireia Gabilondo…) oinarritzen da proiektu berri hau, dantza, musika, abeste, ilustrazio, literatura eta abarri gauaren muinetik ekinez. “Gaua erori eta argi guztiak itzaltzen direnean, esnatu egiten dira arima batzuk. Pentsamendu eta gogoeta intimoenak biltzen dituen gauerokoa da ikuskizuna. Isil-hizketa intimo, goxo eta petsonala”.\nLokke-k aurkeztuko duen The Big Game XVI. mendeko xake bizidunak hartzen ditu inspirazio moduan gorputz tamaina duen xake koreografiko baten bertsio librea eta desplazatua sortzeko. 32 pertsonek parte hartzen dute proiektuan, jokoaren piezen kopurua.\n“Proiektua gorputz horien bizikidetasuna eta mila eta bat mugimendu posibleen orkestazioa jolasean jartzen dituen sistema koreografiko baten eraikuntzan oinarritzen da”


Hachinohe (Aomori) - Wikipedia, entziklopedia askea.\nMakoto Kobayashi (en)\nKarumai (en) , Oirase (en) , Hashikami (en) , Gonohe (en) eta Nanbu (en)\n220.612 (2021eko martxoaren 1a)\n1929ko maiatzaren 1a\nFederal Way (Washington) eta Lanzhou\nHachinohe (japonieraz: 八戸市, Hachinohe-shi?) Japoniako Honshu uharteko Tōhoku eskualdeko hiri bat da, Aomori prefeturako bigarrena. 2014ko erroldaren arabera 232.971 biztanle ditu.\nAurrehistoriatik populatua izan den eremuan dago Hachinohe.\nHeian Aroan iparraldeko Fujiwara leinuak gobernatu zuen baina Kamakura Aroan Minamoto Yoritomok garaitu zituen eta Nanbu leinuak hartu zuen eremuaren agintea. Hainbat zalditegi ezarri zituzten eta asentamendu gotortuak ere bai.\nEdo Aroa Morioka domeinuaren barnean hasi zuen baina 1664 urtean Tokugawa shogunerriak banatu egin zuen, bere domeinu propioa eratuz. Hachinohe gazteluaren inguruan sortu zen hiria eta bvertako kaiak harremanak eratu zituen Hokkaido uhartearekin.\nMeiji berrezarkuntzaren ondoren garrantzia galdu zuen Aomoriren mesedetan. 1889an eratu zen Hachinohe udalerria. Bigarren Mundu Gerraren ondoren estatubatuarrek kanpaleku bat ezarri zuten eta bertatik Koreako Gerrarako tropak bidali izan ziren.\n2011 urteko tsunamiak jo zuen hiria eta kai ingurua erabat suntsitu zuen.\nAomoriko prefeturaren ekialdeko ertzean kokaturik dago, Ozeano Barea aurrean duela. Iwate prefeturarekin muga egiten du. Sanriku Fukkō Parke Nazionalaren iparraldean dago.\nHiri industriala bada ere arrantza da jarduera ekonomiko nagusia.\nHoreizan Ogami santutegia.\nHachinohe Sansha Taisai jaialdia.\nAomori prefekturako hiriak\nOrriaren azken aldaketa: 13 uztaila 2021, 17:50.


Elikagaien Segurtasunari buruzko Nazioarteko II. Biltzarra hasiko da Gironan | Consumer\nElikagaien Segurtasunari buruzko Nazioarteko II. Biltzarra hasiko da Gironan\nKontserbazio, kalitate, segurtasun eta elikagaien osasun teknologia berriei buruzko gaiak landuko dira.\nGaur hasi eta datorren asteazkenera arte, Elikagaien Segurtasunari buruzko Nazioarteko II. Biltzarra egingo da Gironan. Biltzar horretan, Nekazaritzako Elikagaien Ikerketa eta Teknologien Institutua (IRTA) da SAFE consortiumekin (Elikagaien Segurtasunerako Nazioarteko Elkartea) batera anfitrioia eta antolatzailea. Elikagai-segurtasunaren arloan elkarrekin lan egiten duten Europako institutu eta unibertsitateek osatzen dute.\nBiltzarraren izenburua “Teknologia berriak eta elikagaien segurtasuna” da, eta kontserbazio, kalitate, segurtasun eta elikagaien osasun teknologia berriekin zerikusia duten alderdi guztiak jorratzea du helburu. Aurreko saioa Budapesten (Hungaria) egin zen 2006an, eta mundu osoko 250 biltzarkide baino gehiago bildu ziren.\nSAFE consortium-en helburuetako bat da Europan elikagaien segurtasunaren alderdi zientifikoei buruzko eztabaida publikoa sustatzea, arlo horretako aurrerapen eta ezagutza zientifikoak eguneratuz. Kideek batera lan egiten dute diziplina arteko ikerketa-proiektuak garatzeko eta sustatzeko, joerak estrategikoki ebaluatuz eta Europako erakundeekin elkarreraginean.\nelikagaien segurtasuna Internacional-eu Kongresua nuevas tecnologías-eu


Asteazken honetan, urriak 20, amaituko da merkatariek ‘Elgoibar Bizi-bizixa’ udazkeneko bono kanpainan izena emateko epea - Elgoibarko Udala\nElgoibarko Udalak, herriko merkataritza dinamizatzen eta biziberritzen jarraitzeko helburuarekin, bonuen beste kanpaina bat jarriko du abian azaro hasieran: ‘Elgoibar Bizi-bizixa’ udazkeneko kanpaina.\nJarduera ekonomikoek urriaren 20a bitarteko epea izango dute izena emateko aukera. Eskaerak elektronikoki aurkeztuko dira Elgoibarko Udalaren www.elgoibar.eus web atarian, egoitza elektronikoaren bitartez. Dirulaguntzen atarira sartu, eta xede honetarako eskuragarri dagoen berariazko inprimakia erabili beharko da.\nUdazkeneko kontsumo bonuen kanpaina honetan, Udalak 30.000 euro inbertituko ditu, eta 3.000 merkataritza-bonu izango dira eskura. Herritarrek %30eko deskontua eskuratu ahal izango dute egindako erosketetan.\nHerritarrek, establezimenduetan erosi behar dituzte bonuak. Erosketa egiteko unean bertan, edota aurrez.\nBonuak merkataritza establezimenduetan erabili ahal izango dira. Farmaziak, estankoak, gasolindegiak, apustuak egiteko establezimenduak, elikagaien saltokiak, azalera handietako saltokiak edo azalera handiak ez dira deialdi honetan sartuko. 15 langiletik gorako enpresak ere ez dira sartuta egongo.


Bi partiduak irabazi dituzte Eskoriatzako neskek saskibaloian - Eskoriatza - Goiena.eus\nBi partiduak irabazi dituzte Eskoriatzako neskek saskibaloian\nOihana Elortza 2016-01-16 18:20\nEskoriatzako taldearen senior mailako atzoko partiduan\nSenior mailakoek 30-25 irabazi diote Errenteriako Grupo EME Oiarso taldeari eta kadete mailakoek 38-19 Azpeitiari. Kadeteek ez dute partidurik galdu denboraldi honetan. Partidu biak Eskoriatzako Manuel Muñoz kiroldegian izan dira.\nSenior taldekoek atzo, egubakoitza, iluntzean jokatu zuten Errenteriako taldearen aurka. Partiduaren lehen bi laurdenak oso berdinduak izan ziren. Hirugarrenean bost puntu aurretik jarri ziren kanpotarrak eta laugarrenean markagailuari buelta eman eta aurrea hartu zuten etxekoek; 30-25 bukatu zen partidua.\nKadete mailako taldeak, berriz, gaur, zapatua, arratsaldean jokatu du Azpeitiaren kontra. Oso partidu parekatua izatea espero zuten etxekoek, bi taldeak partidurik galdu gabe zeudelako. Baina 7-14 galtzen ibili ostean, 19-0-ko partziala egin dute Fernando Rasoren jokalariek eta 38-19 izan da partiduko azken emaitza. "Urrian hasi zen denboraldia eta oraindik ez dugu partidurik galdu. Gaurkoa irabazi ostean, gainera, Azpeitiaren aurretik gaude sailkapenean. Oso pozik gaude", adierazi du Rasok.


Operazio bateratu bat egin zuten atzo ertzainek eta udaltzainek Donostiako Moraza kalean okupatuta zegoen etxea husteko: 32 pertsona atera zituzten hiriaren erdialdeko eraikin horretatik, eta pertsona bat atxilotu zuten. Donostiako alkate Eneko Goiak jakinarazi zuenez, zortzi pertsona Espainiako Poliziaren esku utzi zituzten, atzerritartasun auziak daramatzan sailaren ardurapean. Bolada luze bat zeraman eraikinak hutsik, etxegabeen abaro. Adierazia zuen Donostiako Udalak husteko asmoa. Izan ere, aintzat hartuak zituen eraikinaren inguruko bizilagunen kexuak; «segurtasun» arazoak zeudela zioten. Eta, hain justu, horrekin lotutako berriak izan dira; hilaren 5ean, adibidez, andre adingabe batek salatu zuen bortxatu egin zutela etxe horretan. Eraikina husteko soilik arrazoibide horiei erreparatu zaiela uste dute, hala ere, hainbat eragilek; bazter utzi direla beste asko. Ohar baten bidez hedatu zuen atzo Gipuzkoako SOS Arrazakeriak horren gaineko arrangura. «Segurtasun faltaren argudioa erabiltzen dute erakundeek, iritzi publikoak ontzat joko duela badakitelako».\nAtzoko operazioak instituzioetan aski errotuta dagoen jokatzeko modu bat erakusten duela uste dute migratzaileen eskubideen aldeko elkarteko ordezkariek. «Argi zegoen. Erakundeek okupazioaren aurpegi ilegala bakarrik nabarmentzen dute. Berdin zaie eraikin oso bat urteetan hutsik egotea, eta gizartearen sektorerik babesgabeenek etxebizitza eskasia pairatzea». Jokabide horrekin arazoaren zuztarrei ez zaiela erreparatzen uste dute, ordea. «Ez dute inolako alternatibarik proposatzen, nahiz eta badakiten gizartearen parte horrek oinarrizko beharrak asetzeko benetako zailtasunak dituela». Datu «makroekonomiko» onen ondorioz, urteotan erakundeetako diru sarrerak oparotu egin direla esan dute, eta oraindik ere arbuiagarriagoa dela egoera horretan instituzio publikoen jokaera. «Norentzat ari dira gobernatzen? Zein sektorerentzat bideratzen dituzte politika publikoak?».\nGogora ekarri dute atzoko operazioak «kale gorrian» laga dituela hainbat pertsona, eta, oro har, bizileku bat lortzeko ezintasunak dituztenen aldeko neurriak ezinbestekoak direla. «Bereziki, etxegabeen aldeko politikak bideratzeko eskatzen dugu». Horren ordez, ordea, Polizia tartean sartuta, ahulenak «kriminalizatzera» egiten dela uste dute: «Horrek arazoak korapilatu egiten ditu, eta hitzaldi publiko asko ezerezean uzten ditu». Migratzaile askoren egoera bereziki arazotsua dela ohartarazi dute. Usu askatzen zail den korapilo batean daude; atzerritarrei ezartzen zaizkien legeen ondorioz, ezin dute lan merkatuan sartu, eta aparteko zailtasunak sortzen ditu horrek. Horietan eragin behar dela pentsatzen dute. Migratzaileek etxebizitza lortzeko dituzten arazoez harago, «bertako» askok ere zailtasunak dituztela gogoratu dute, eta aintzat hartu behar dela arazoaren neurria bere osotasunean.\nEtxe okupatuaren inguruko kexen gaineko kezka aspalditxo zuten Donostiako Udalean, eta txosten bat eskatua zuten eraikinaren segurtasunaren eta osasungarritasunaren inguruan. Agiri hori oinarri hartuta, eraikina hustu ahal izateko ebazpen judizialaren zain egon dira tarte luze batean. Lehengo astean jaso zuten, hain justu. Pentsatzekoa da, behin ebazpena jasota, Aste Nagusia bukatu arte zain geratzea erabaki zutela udal agintariek. Goiaren arabera, txostenean eraikineko arazo agerikoak aipatzen dira, eta horiek konpontzera egingo dute orain: segurtasun eta zaintza lanak izango dira, bereziki. Hain zuzen ere, lehengo astean plangintza bat onartu zuten hartu beharreko hainbat neurrirekin: goitik behera «desinfektatuko» dute eraikina, eta garbitu egingo dute ondoren. Aurretik, «zigilatu» egingo dute eraikina, gehiago inor ez dadin sar bertan bizitzera. Eraikinak hainbat jabe ditu, horietako bat kanpoan dagoela esan dute, eta horrek korapilatu eta luzatu egin ditu hartu beharreko erabakiak.\nHil honen hasieran salatutako bortxaketaz gain, izan dira segurtasunarekin lotutako albiste gehiago Moraza kaleko etxeko okupatuan. Ekainaren hasieran, adibidez, etxean bizi ziren hainbat pertsona identifikatzera joan ziren ertzainak, eta liskarrak izan ziren ondoren; Eusko Jaurlaritzako Segurtasun Sailak emandako datuen arabera, sei ertzain zauritu ziren operazio horretan, eta hiru lagun atxilotu zituzten.


#Brexit - Von der Leyen-ek dio gobernu britainiarrarekin konfiantza duela erretiratze akordioa ezartzeko - EBko kazetaria\nAtzo (irailak 6) Financial Times egunkariak artikulu bat idatzi zuen Erresuma Batua prest zegoela etxeko legeria erabiltzeko erretiratze akordioaren zati batzuk gainbideratzeko. Zehazki, Erresuma Batuak ondasunekin eta estatu laguntzekin lotutako Irlanda / Ipar Irlanda mugako protokoloaren zatiak aldatu nahi ditu. Artikuluak konsternazioa eragin zuen Europako diplomatiko eta eurodiputatuen artean.\nManfred Weber europar alderdiko presidente europarlamentariak txio hau idatzi zuen: "Lehen ministroa, ez dago emaitza onik brexit-ean. Ipar Irlanda berriro bahitu beharrean, hobe litzateke zure hitza betetzea eta bertan behera uzteko akordioaren alde egitea. Konfiantza al dezakegu zure hitza betetzen duzula? "\nSimon Coveney Irlandako Atzerri ministro eta lehen ministroorde ohia (Tanaiste) idatzi zuen: "Hau aurrera egiteko oso modu zentzugabea izango litzateke".\nUrsula von der Leyen Europako Batzordeko presidenteak ez zuen zalantzarik: "Gobernu britainiarrarekin fidatzen naiz Erretiratzeko Akordioa ezartzeko, nazioarteko zuzenbidearen araberako betebeharra eta etorkizuneko edozein lankidetzarako ezinbesteko baldintza. Irlandari / Ipar Irlandari buruzko protokoloa ezinbestekoa da bakea eta egonkortasuna uhartean eta merkatu bakarraren osotasuna babesteko ".\nEBko kazetariak Europako Batzordearen bozeramaileari eskatu dio Daniel Ferrie EBren etorkizuneko harremanari buruz txostena iruzkin dezan. Ferrie-k esan du negoziazioen hasiera-hasieratik Europar Batasunak Erresuma Batuarekin era konstruktiboan eta fede onarekin hartu duela parte.\nEBk hartutako konpromisoa azpimarratu du akordioa lortzeko bere esku dagoen guztia egiteko, bateragarria izango litzatekeela EBko epe luzeko interes ekonomiko eta politikoekin, bereziki lehia irekia eta zuzena babestuz, "berdintasun baldintzak" xedapenak, lehen ministroak etorkizuneko harremanari buruzko adierazpen politikoan bat egin zuela.\nBoris Johnson lehen ministroak asteburuan akordiorik ez lortzeko aukerari buruz egindako oharrak ikusita, EBk nabarmendu du Erresuma Batuarekin akordioa lortzea erabakita zegoela, EB prest egongo dela akordiorik gabeko eszenatokian. merkataritza Erresuma Batuarekin MMEren baldintzetan 2021eko urtarrilaren lehenetik aurrera.


Philip Gilbert, Paris-Roubaix lasterketako 2019ko ekitaldiko irabazlea. Argazkia: EFE\nZUZENEAN, urriaren 3an\nParis-Roubaix eta Amstel Gold Race klasikoek trukatu egingo dituzte euren datak 2022an. Izan ere, Frantziako lasterketa apirilaren 10ean jokatzekoa bazen ere, egun horretan bertan Frantziako presidentetzarako hauteskundeak izango dira, eta ekitaldi biak egun berean egin ez daitezen, Paris-Roubaixeko antolatzaileek lasterketa astebetez atzeratzea erabaki dute, apirilaren 17ra arte, hain zuzen ere.\nOndorioz, apirilaren 17an korritu behar zen Amstel Gold Race Herbehereetako lasterketak hartuko du 'Klasikoen Erregina'ren lekua apirilaren 10ean, Paris-Roubaix lasterketaren antolatzaileek asteazken honetan ohar baten bidez jakinarazi dutenez.\n2020an bertan behera geratu ondoren, 2021eko Paris-Roubaix klasikoa igande honetan, urriaren 3an, lehiatuko da azkenik, apirilean egitekoa baitzen, baina atzeratu egin zuten. Hala, gizonezkoen lasterketari dagokionez, 257 kilometro eta galtzada-harriko 30 tarteri egin beharko diete aurre parte-hartzaileek.\nHorrez gain, egun bat lehenago, larunbatean, emakumezkoen lasterketaren lehen edizioa jokatuko da 116,4 kilometroko ibilbidean zehar.\nIgandeko lasterketa zuzenean ikusi ahal izango da ETBn (ETB1en eta ETB4n) eta eitb.eus-en.


Bazkari berezia eta 'Aitzindariak' erakusketa emakumeon egunean | El Diario Vasco\nAlto-urolaBazkari berezia eta 'Aitzindariak' erakusketa emakumeon egunean\nBazkari berezia eta 'Aitzindariak' erakusketa emakumeon egunean\nErakusketa. 'Aintzindariak' erakusketa egun hauetan. / ITSASO\n'Aitzindariak' erakusketa zabalduko da bihar, martxoan zehar bisita gidatuak eta bideo emanaldiak ere eskainiz30 emakume inguru elkartuko dira ostatuan bazkariaz gozatzeko\nMIRYAM GALILEA ITSASO. Miércoles, 7 marzo 2018, 08:29\nHogeita bost emakume izan genituen aurreko urtean Itsasoko ostatuan beraien eguna ospatzen eta aurten ere bertan elkartuko dira, herriko emakume gazteak eta ez hain gazteak, bazkari bereziaz gozatzeko; honetaz gain, erakusketa bat bisitatzeko aukera ere izango dute.\nBihar, martxoaren 8an Emakume Langilearen Nazioarteko eguna ospatzen dela eta, ekintza desberdinak antolatu dituzte Itsason, Udalak sustatuta, hauek herriko ostatuan bilduz.\nAlde batetik, ohitura bilakatu den bazkaria izango dute emakumeek herriko ostatuan, honetan hogeita hamar lagun inguruk parte hartuko dutelarik. Giro ederra egoten da beti eta Manu Hernández ostatuko sukaldariak menu berezia prestatzen du ospakizun honetarako, plater bat baino gehiagorekin emakumeak harrituta utziz.\nBazkaria ez da izango egun honetan aurrera eramango den ekintza bakarra, mahaietan eseri baino lehen 'Aitzindariak' erakusketa zabaldu eta bisita gidatuz gozatzeko aukera egongo delarik. «Antzindariak izeneko erakusketa, historian zehar izan ditugun hainbat emakume zientzilari, matematekari eta asmatzaileen erakusleiho izan nahi du», azaltzen dute antolatzaileek. Erakusketaz gain, bisita gidatua eta bideo emanaldia ere antolatu dira, Ostatuko sarreran eta jangelako atzeko aldean. Hau bisitatzeko ordutegia ondorengoa izango da: hilak 8, 13:00etatik 14:00etara egongo da bisita gidatua, honekin erakusketa inauguratuz, eta hurrengoa hilaren 18an izango da ordu berean. Hilaren 10ean bideo emanaldia egongo da 19:00etatik 20:00etara. 'Aitzindariak' erakusketa hurrengo egunetan irekita egongo da: bihar, etzi eta larunbatean 17:00etatik 18:30etara; hilaren 11n goizeko 12:00etatik 13:30era eta 17:00etatik 18:30etara; eta martxoaren 13tik 18ra bitartean, 17:00etatik 18:30era.\nEl Memorial Goñi cierra esta tarde los cuartos de final A por el séptimo día 'Kirola elkarrekin'


Aitona-amonekin kantari CD - Karrikiri Euskal Denda\n> Musika>Aitona-amonekin kantari CD\nAitona-amonekin kantari CD\nFamilia mota asko ditugu gaur egun, baina guztietan protagonismo handia dute aitona-amonek. Familia eta lana ongi uztartzea zaila egiten den gaurko bizimoduan, biloben zaintzaz arduratzen dira aitona-amona asko eta asko. Baina zaintzea baino gehiago da bilobekin egiten dutena. Arduraz saiatzen dira biloben beharrei erantzuten, eta "luxuzko kanguru" bilakatu dira. Izan ere, bilobei seguru daudela eta maitatuak direla sentiarazten diete, patxadaz entzuten diete, eta egoera ezezagunen aurrean bilobak babestuak sentitzen dira.\nAitona-amonentzat, bilobak, satisfazio-iturri dira. Euren seme-alabekin izan zituzten obligazioak alde batera utzita, bilobak "mimatzeko" aukera dute, eta ilusioak, jarrerak, ohiturak eta abar proiektatzen dituzte haurrengan.\nIpuin kontalari ezin hobeak dira. Bizitzare


Xabier Mendigurenek azaldu duenez, “2003an, Kontseiluak egin zuen deialdiari jarraituz milaka lagun bildu zen Donostian, bidegabekeria hau salatzeko. Ia zazpi urte igaro ondoren, bidegabekeriak bere horretan jarraitzen du eta berriz ere kalera ateratzeko beharra daukagu. Orduan euskalgintzako kide hauek, gure kideak, bortxaz eraman zituzten eta bidegabekeria hori salatu genuen manifestazioaren bitartez; orain ere, berriz Madrilen daude, epaitzen ari dira eta berriro ere erantzun bat emateko premian gaude. Horregatik, larunbatean Bilbon egingo den manifestazioan parte hartzeko deia egin nahi du Kontseiluak”.\n2003ko otsailean egin zen manifestazioa inoiz egin den handienetakoa izan zela aipatu du Mendigurenek. “Oraingoan ere gutxienez maila horretako erantzuna eman behar dugu. Orduan abiatutako erantzun olatuari jarraipena eman behar diogu orain”, azaldu du Mendigurenek.\nEuskalgintzaren, euskal kulturaren eta orokorrean Euskal Herrian aurkako erasoa izan zen Euskaldunon Egunkariaren itxiera eta baita euskaltzale eta lagun hauen atxilotzea ere, Mendigurenek azaldu duenez. “Euskararen alde lan egitea izan da lagun hauek egin duten gauza bakarra. Eta lan hori gainera, oso modu txukunean egin dute urte hauetan guztietan”.\nKontseiluko idazkari nagusiak azaldu duenez, “herri guztietan dagoen eskubide baten erabilera egin dute pertsona hauek; hau da, bertako hizkuntzaz komunikabide bat sortzea, alegia. Adierazpen askatasunaz baliatzea. Hori besterik ez. Eta horregatik espetxeratu nahi dituzte. Horregatik, prozesu honen emaitza inputatu guztien absoluzioa izan dadin aldarrikatzen dugu.”.\n2003an geneuzkan arrazoiei jarraituz, oraingoan ere, Bilboko kaleetan egon behar dugu. 2003ko otsailean Kontseiluak egindako manifestazio deialdiari modu masiboan erantzun zitzaiola azaldu du Mendigurenek eta oraingoan ere horrela izan dadin deialdia egin die herritarrei.\nBestetik, manifestazioan eta egiten diren gainontzeko deialdietan parte hartzeaz gain, nahi duenak internet bitartez ere babesa adierazteko aukera izango du, www.egunkaria.info webgunera sartuz.\nDonostia, 2009ko abenduak 16


2021-05-20 - Bidasoko Hitza : Bidasoko Hitza\nSahararen aldeko martxari hasiera eman zioten atzo Irunen. Sindikatuek eta eragileek «sahararrek bizi duten gera egoera larria salatzeko» probestu zuten atzokoa eta zentzu horretan, konponbiderako zenbait puntu aldarrikatu zituzten.\nAitor Zulaika. Real Unionen entrenatzailea\n(Elkarrizketa) "Zubietan ikasitakoa praktikan jartzeko aukera izan dut"\nAitor Zulaika bigarren etapa egiten ari da Real Unionen, eta azken denboraldietan sufritzen aritu den taldea berpiztu, eta Federazioko Lehen Mailarako sailkatzea lortu dute.\nKirol arloko mugaz gaindiko arazoei buruzko txostena eguneratu du partzuergoak\nEuropako Batasuneko kirolariek beste estatu kide batzuetako ligetan parte hartzean jasandako trabak aztertu ditu txostenak.\nLanda bideak garbitzen ari dira udala eta Behemendi elkartea\nArkoll, Akartegi, Zimizarga, Gornutz eta Jaitzubia auzoetan zehar dauden 70 kilometro nekazal bide egokitzea da helburua.\nHamaika Gara kanpainako ekitaldia egingo du Gure Eskuk Irunen\nGure Esku sinadurak biltzen ari da erabakitzeko eskubidearen gainean, eta, larunbatean, sinatzeko aukera izango dute irundarrek.\nMusika eta elkartasuna uztartuko dituzte igandean, emakume kurduei laguntzeko\nEstatu Islamikoaren atzaparretatik askatutako emakume kurdu yazidiei laguntzeko kontzertua izango da, egun Duhok-eko errefuxiatuentzako esparruan bizi diren emakumeei laguntzeko.\nDena prest udako marrazketa eta pintura ikastaroetarako\nIkastaroen helburua haur zein helduen artean sormena eta adierazpen plastikoak sustatzea da. Jada izena eman daiteke.\nItsasoaren Europako Egunarekin bat egin dute Egiluzeko ikasleek\nMater Museo Ekoaktiboa eta Albaola bisitatzeaz gain, zeharkaldi laburra egingo dute ikasleek hainbat eragilerekin batera.\n[Bideoa] 'Gizonan pardela', Marmokak argitaratutako azken lana\nMartxoan grabatutako abesti sortaren azkena da Marmoka taldeak sare sozialetan aurkeztu duena.\n[Bideoa] ‘Popstar’ kanta sarean aurkeztu du Marmoka taldeak[Bideoa] ‘Denboralak’, Marmokaren azken kanta\nAte irekien jardunaldia antolatu du musika eskolak\nAldez aurretik hitzordua eskatzea ezinbestekoa dela jakinarazi dute arduradunek; izen emate epea hilaren 24ra arte egongo da zabalik.


Herrigintza – Neure (h)egitik\nHerrigintza\tKomunikazioa eta etika\nUdal Komunikazioaz esandakoa errepasatzea ere komeni da. Gazteleraz daude azpitituluak.\n2011/11/092011/11/24 Joseba Kamio\nThe Citizen’s Handbook, practical assistance for those who want to make a difference. Halaxe aurkezten du bere burua eskuliburu honek, eta ez dio promesari hutsik egiten. Bertan dagoen baliabide-sorta ikaragarria da kalitatean eta kopuruan. Ematen du kalitatezko herri mugimendu bat bilatzen duela, edo, beste era batera esanda, kalitatezko herritarra. Jakina, kalitatezko gobernua ere bilatzen du. Nere aldetik, Udal Komunikazioaz hemen esandakoak ere badu lekurik.\nEdozein elkartek nahiz antolakundek, handi zein txiki, erabilgarri izango du eskuliburu hau, ohiko galdera guztientzako erantzunak eta ekinbide praktikoak biltzen dituelako.\n2011/11/022013/10/05 Joseba Kamio\nLaburpen hitzak antolakuntza,ekintza soziala\tIruzkin 1\nInternet Ez Da Aldaketarako Tresna\nMalcolm Gladwell-ek bazterrak harrotu zituen 2010eko urrian Why the revolution will not be tweeted artikulua idatzi zuenean. Hortik aurrera eztabaida emankorra ziberutopikoak eta ziberpesimisten artean.\nLos dictadores ganan la batalla digital… postan, Luis Arroyok The Net Delusion: The Dark Side of Internet Freedom liburuaren berri izan det, Evgeny Morozov belarustarrarena. The technology of Liberation Front blogan liburuaren kritika eta beste baliabide batzuk topatuko dituzu. Hemen dauzkazu Morozoven webgunea, artikulu eta idatzi aski interesgarriekin, eta bloga. Kasualitatez (!) blogaren post horretan Clay Shirkyrekin eztabaidan ari da.\nOso interesgarriak iruditu zaizkit Morozovek erabiltzen dituen bi ikuspegi:\nJendeari konektibitate nahikoa ematen badiozu, demokrazia berez etorriko da. False!\nSpinternet praktikak zentsura praktiken gainetik hobetsi dira, deliberazio autoritarioa-ren bidez.\nNik baino hobeto azalduko dizu berak ondoko hitzaldian (azpitituluak gazteleraz aukeran). Adi bideoaren ondoko iruzkinei, hor ere bada-eta mamirik.\n2011/01/182013/10/13 Joseba Kamio\nLaburpen hitzak evgeny mozorov,Jendartea,Komunikazioa eta Internet,net delusion,spinternet\t4 iruzkin\nMalcom Gladwell-ek artikulu bikaina idatzi berri du The New York Times-en: why the revolution will not be tweeted. Kezka iturri nagusietakoa izan da blog honetan, eta aspaldian mutu ibili banaiz ere, ezin nuen gaia hona ekarri gabe utzi. Slacktivismoa-ri buruz aritu naizenean, edo Clay Shirky-ren ikuspegiak ekarri ditudanean, beti gelditu naiz zalantzati. Michael Welsch-en ikuspegiak lehen argi bat eman zidan gaiaz, eta, orain, Malcom Gladwellenak argi gehiago ekarri dit.\nEzagun batzuekin izan ditudan eztabaida antzuetan, beti iruditu zait batzuek nahastu egiten zituztela organizazio forma klasikoak eta organizazio horietako kideei eska dakiekeena (forman eta edukian), sare sozialetan aritzen direnei eska dakiekeenarekin. Aldaketa soziala eta sare sozialen arteko harremana, oso estua dela iruditzen zait, bi zentzutan: dominazio sistemaren “agenda setting” delakoa gainditzeko, bata, zentzu informatiboan; bestea, munduan dauden aktoreekiko harreman afektiboen “agenda setting” propioa izan dezagun. Horretarako masa hedabide bertikalak erabiltzen dira eskuarki, entzuleen partizipazioa onartzen ez dutenak. Partizipazioaz asko hitz egiten den honetan, esan behar da kontua ez dela soilik beste batek abiatu duen elkarrizketan parte hartzea (edo abstenitzea), baizik eta guk geuk abiatzea elkarrizketa eta beraren direkzioa nahi dugun gaiaren inguruan, nahi dugun terminoetan eta moduan. Dominazio sistemak zein atsegin eta zein gorrotatu esaten ari zaigu etengabe, auzi politikoak auzi afektiboetara eta moraletara eramanez, baina hori orain aldatzea badago, ez baitugu berdin pentsatzen komunitatean edo bakardadean.\nEztabaida hau atsegin baduzu, The New York Times-en bertan eztabaida ireki dute: Can Twitter Lead People to the streets? What are the limitations of social media in inciting political activism?\nEDITATUA 2010/10/09.- Gaiarekin lotutako zenbat kontutxo topatu ditut sarean, posta idatzi ondoren. Berriari esker jakin dugu Tanya Notleyk Bilbon esandakoa: «Beltzen eskubide zibilen ekintzaileek ere Facebook erabiliko zuten, edukiz gero». Eta, zuzenago, Dolors Reig-ek El Caparazon-en (postaren bukeaeram dago erreferentzia).\n2010/10/012013/10/13 Joseba Kamio\nLaburpen hitzak gizarte aldaketa,internet,malcolm gladwell,sare sozialak,washington post\t3 iruzkin\nSlacktivism – pros y contras del activismo on-line\nSlacktivism: pros y contras del activismo on-line\nVia web política 2.0\n2009/06/012013/10/13 Joseba Kamio\nLaburpen hitzak aktivismoa,GKE/ONG,sare sozialak,slacktivism\t2 iruzkin


Azkan asanbleako laburpena – ZERESANA\nAzkan asanbleako laburpena\nPasa dan zapatuan asanblea barri baten batu giñian eta datorren asteko San Pedro Gazte Egunaz gain, beste kontu batzun inguruan berba egin genduan. Hona hamen jakin biharreko guztia, eta gehiago jakiteko, ekainen 30ian eskolapian ikusiko gara!\nSan Pedro Gazte Eguneko egitarauen errepasua egin dogu eta falta dirazen gauzak prestatzeko ekainen 27an, 19:00etan geratu gara eskolapian.\nSPG egunian 12:00etan eingo dogun azalpen/asanbleiak daukon garrantzija azpimarratu dogu, gaztiori gaztetxera bidian egiten gaozen eta egiteko daukagun guztija azaltzeko. Gaztetxia lortzera goiazela eta horretarako danon parte hartzia ezinbestekua dala zabaldu bihar dogu.\nOin arte ein dogunaren eta zabaldu dogunaren inguruan balorazio labur bat egin eta San Pedro Gazte egunetik aurrera egin bihar doguna zehazten ibili gara.\nGaztien artian zabaltzen jarraitu bihar dogula azpimarratu dogu, gazte guztiok gaztetxia nahi dogula, lortuko dogula eta gure arrazoiak zeintxuk dirazen argi itxiz.\nGaztiok batzeko eta kalian mezua entzuteko ekimenak egingo doguz datorren zapatutik aurrera.\nUztailen 2tik 6ra bitartian herrijan gaztiok batzeko ekimenen bat proposatuko dogu datorren zapatuan.\nHorreaz batera, uztailen 7an, kalejira antzeko bat eingo dogu kale antzerkija aprobetxata, 20:ooetan eskolapetik hasita. Bertan, gaztion arrazoiak zabalduko doguz herrijan eta modu orijinal baten kaleko aldarrikapena eingo dogu.\nSan Pedro Gazte egunetik aurrera, kuadrillaka gazte guztiakin egoteko biharrixana ikusita, lan-talde bat sortu dogu planteamentua egiteko. Martitzenian batuko da 19:00etan.\nHurrengo asanbleia San Pedro Gazte egunian 12:00etan ixango dalez, bertan erabakiko dogu noiz batu barriro.\nEgilea zeresanalekittoArgitaratze-data 2012/06/25 Kategoriak Kategori gabea\nOne thought on “Azkan asanbleako laburpena”\nAurrekoa Previous post: Limoneroko Talaijatik 2. saiua\nHurrengoa Next post: Gazte Asanblada jaio da


Donostia Zinemaldia :: #Ausartufilmatzera Lehiaketa\nHemen zaude: Lehen orrialdea > 66. Edizioa 2018 > Zinemaldiko kontuak\t> #Ausartufilmatzera Lehiaketa\nOstirala, 2018(e)ko abuztuak 10\n#66SSIFF #Ausartufilmatzera Zinea gustuko duzu? Zein da zure eszena gustukoena? Ausartuko zinateke minutu bateko bideo batean birsortzen?\nDatozen bi asteetan zure Instagrameko profilera modu original eta personal batean zure eszena gustukoena birsortzen duen bideo bat igotzea proposatzen dizugu, gehienez ere minutu bateko iraupena dueña. Bai, hori da, burutan duzun eszena hori!\nIrabazleak Zinemaldiaren Kursaaleko inauguraziorako 2 sarrera eramango ditu eta bigarrenak Zinemaldiko edozein sailetarako 4 sarrera (Galak eta Velodromoa izan ezik) eta Zinemaldiko 66.edizioko merchandising pack bat eramango ditu. Gainera, like gehien dituen bideoak Belodromoko klausura galarako 2 sarrera eramango ditu.\nOinarriak eta baldintzak:\n1. Bideoaren gehienezko iraupena: minutu 1\n2. Bideoaren formatua: Instagrameko formatu laukia, 640x640 pixel\n3. Aukeratu duzun filmaren izenburua idatzi Instagramera igotzen duzun bideoan\n4. Etiketatu zure bideoa hashtag hauekin: #66SSIFF #Ausartufilmatzera #Atrévetearodarla\nParte hartzeko epea abuztuaren 26 igandea gaueko 23:59tan amaituko da eta irabazleen izenak abuztuaren 31an argitaratuko ditugu.\n#Ausartufilmatzera eta parte hartu gure lehiaketan. Zuen ekoizpenak ikusteko irrikitan gaude!


PDF (287 KB - 6 orri.)\nDonostiako Udalak, 2018ko azaroaren 26an, eskabide bat aurkeztu zuen hasiera emateko ingurumen-ebaluazio estrategiko sinplifikatuaren prozedurari, honako plan honi dagokionez: «AL 11.1 Zuluaga» azpieremuaren Hiri Antolamenduko Plan Berezia (aurrerantzean, Plana). Eskaerarekin batera, zenbait agiri aurkeztu ziren, hala nola Planaren zirriborroa eta ingurumen-dokumentu estrategikoa, abenduaren 9ko 21/2013 Legearen 16. eta 29. artikuluetan xedatutako edukia zuena.\nAbenduaren 9ko 21/2013 Legearen 30. artikuluan ezarritakoa aplikatuz, kontsulta-izapidea egin zitzaien eraginpeko administrazio publikoei eta interesdunei, egoki iritzitako oharrak egin zitzaten, oinarritzat har bailitezke ingurumen-txosten estrategikoa formulatzeko eta, beharrezko iritziz gero, ingurumen-inpaktu estrategiko arruntaren ebaluazioa egiteko. Ohar horiek aintzat hartuko dira zehazteko nolako hedadura, xehetasun maila eta zehaztasuna izan behar duen ingurumen-azterlan estrategikoak. Zehazki, hauei egin zitzaien kontsulta: Eusko Jaurlaritzako Kultura Ondarearen Zuzendaritza eta Osasun Publikoaren eta Adikzioen Zuzendariordetza; Gipuzkoako Foru Aldundiko Kultura Zuzendaritza Nagusia; Gipuzkoako Ekologistak Martxan elkartea, eta «Eguzkizaleak» elkartea. Era berean, Donostiako Udalari ere izapidearen hasieraren berri eman zitzaion.\nHalaber, espedientean jasotzen den dokumentazioa eskuragarri egon zen Ingurumen, Lurralde Plangintza eta Etxebizitza Sailaren webgunean, egoki ikusten zituzten ingurumen-arloko oharrak egin zitzaten interesdunek.\nAbenduaren 9ko 21/2013 Legearen 30. artikuluan ezarritako epea amaituta, Eusko Jaurlaritzako Kultura Ondarearen Zuzendaritzaren eta Osasun Sailaren txostenak jaso dira; espedientean dago horren emaitza.\n«AL 11.1 Zuluaga» azpieremuaren Hiri Antolamenduko Plan Berezia abenduaren 9ko 21/2013 Legearen 6.2 artikuluan jasotako kasuetan sartzen da; bertan aurreikusten da zein diren ingurumen-organoak egindako ingurumen-ebaluazio estrategiko sinplifikatutik pasa behar diren plan eta programak, honako hauek zehazteko: planak edo programak ez duela eragin nabarmenik ingurumenean, ingurumen-txosten estrategikoan ezarritakoaren arabera, edo plan edo programen gaineko ingurumen-ebaluazio estrategiko arrunta egin beharra, haiek ingurumenerako eragin nabarmenak ekar litzaketelako. Ingurumen-ebaluazio estrategiko sinplifikatua egiteko prozedura 29. artikulutik 32. artikulura bitartean arautzen da, abenduaren 9ko 21/2013 Legearen V. eranskinean ezarritako irizpideen arabera.\nDokumentazio teknikoa eta «AL 11.1 Zuluaga» azpieremuaren Hiri Antolamenduko Plan Bereziaren ingurumen-ebaluazioaren espedienteko txostenak aztertuta, eta ikusirik ingurumen-dokumentu estrategikoa zuzena dela eta indarreko araudian ezarritako alderdien araberakoa dela, ingurumen-txosten estrategiko hau ematen du Ingurumen Administrazioaren Zuzendaritzak –eskumena duen organoa baita otsailaren 27ko 3/1998 Legearen eta Ingurumen, Lurralde Plangintza eta Etxebizitza Sailaren egitura organikoa eta funtzionala ezartzeko den apirilaren 11ko 77/2017 Dekretuaren arabera–. Txostenak Planaren proposamenean ingurumen-arloko alderdiak sartzearen alde egiten du, eta Plana aplikatzearen ondorio adierazgarrien gaineko iritzia ematen, baita ingurumen-ondorioetarako soilik sartu behar diren azken zehaztapenen inguruan ere.\nXedapen hauek aztertu dira: 3/1998 Lege Orokorra, otsailaren 27koa, Euskal Herriko Ingurugiroa Babestekoa; 21/2013 Legea, abenduaren 9koa, Ingurumen-ebaluazioari buruzkoa; 77/2017 Dekretua, apirilaren 11koa, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duena; 39/2015 Legea, urriaren 1ekoa, Administrazio Publikoen Administrazio Prozedura Erkidearena, eta 40/2015 Legea, urriaren 1ekoa, Sektore Publikoko Araubide Juridikoarena, eta aplikatzekoak diren gainerako arauak. Horrenbestez, honako hau\nLehenengoa.– «AL 11.1 Zuluaga» azpieremuaren Hiri Antolamenduko Plan Bereziaren ingurumen-txosten estrategikoa formulatzea (aurrerantzean, Plana), jarraian adierazitako moduan:\nPlanaren helburua da «AL 11.1 Zuluaga» azpieremuaren antolamendu xehatua ezartzea eta eraikinaren eta eraikigarritasunaren formaren baldintzak finkatzea; proposatzen da halaber, azpieremuaren mugak aldatzea, horrela 143,54 m2-ra murriztuz, Donostiako Udalaren jabetzakoak diren mendebaldeko lursailak baztertuta, eta «Garapen Txikiko Bizitegia» tipologiatik «Eraikin Irekiko Bizitegia» tipologiara aldatzea. Horrela, 3 etxebizitza gehiago lirateke, eta hasierako 11 horiei gehituta, 14 etxebizitza izango lirateke gehienez.\nElkarbizitzako bide perimetral baten bidez sartuko da eraikin berrira, oinezkoen eta autoen komunikazioa ahalbidetuko duena.\nB) Planaren ezaugarriak aztertu ondoren, eta Ingurumen-ebaluazioari buruzko abenduaren 9ko 21/2013 Legearen 31. artikuluarekin bat etorriz, lege horren V. eranskinean ezarritako irizpideak aztertu dira, zehazteko ea Planak ingurumen-ebaluazio estrategiko arrunta behar duen ala ez.\na) Planak zer neurritan ezartzen duen proiektu eta beste jarduera batzuetarako esparrua: azpieremua xeheki antolatzen du Planak, eta eraikinaren eta eraikigarritasunaren formaren baldintzak finkatzen ditu. Hori onartu eta gero, dagozkion Hirigintzako Ekintzen Programa, Birpartzelazio Proiektua eta Urbanizazio eta Eraikuntza Proiektua garatu beharko dira.\nAurkeztutako dokumentuak ikusi dira, eta Planak ez dauka baldintzatzailerik, besteak beste, kokapen, ezaugarri, neurri edo funtzionamenduari dagokienez, proiektuen ingurumen-inpaktuaren ebaluazioari buruzko legedian zerrendatutako kategorietako batekoak diren proiektuak etorkizunean baimentzeko.\nb) Zer neurritan eragiten duen Planak beste plan edo programa batzuetan: planaren ezaugarriak aintzat hartuta, plan honek ez du izango aipatzeko moduko ingurumen-ondoriorik beste plan edo programa batzuetan.\nc) Planaren egokitasuna ingurumen-kontsiderazioak txertatzeko, garapen jasangarria sustatzeko helburuarekin bereziki: plan hau garatzearen ondorioz, lurzoru antropizatuak berrerabiltzea lehenetsi beharko da, lurzoru naturalak artifizial bilakatu ordez. Gainera, Planak barne hartzen ditu Donostiako Hiri Antolamenduko Plan Nagusiaren testu bateginaren Ingurumen-jasangarritasun Txostenean azaldutako neurri babesleak, zuzentzaileak eta konpentsatzaileak Alde horretatik, egokia da garapen jasangarria sustatzen duten ingurumen-irizpideak txertatzeko, bereziki, hauei dagokienez: eraikingintza eta eraikuntza efizienteena baliabideen erabileran; hondakinen kudeaketa, eta oinezkoen irisgarritasun-baldintzen sustapena eta hobekuntza.\nd) Planarekin edo programarekin loturiko ingurumen-arazo esanguratsuak: ingurumenean nolabaiteko inpaktua izan dezaketen jardunek hirigintza- eta eraikuntza-lanetako obra-faseekin dute zerikusia funtsean: etxolak eraistea eta aireko linea kentzea, lur-mugimenduak, makinen joan-etorriak, lurzorua okupatzea, ustekabeko isuriak, uren kalitatearen gaineko eragin posiblea, hondakinak sortzea, soinu-mailak handitzea, partikulek eragindako kutsadura atmosferikoa, eta abar.\nOndoren, ustiaketa-fasean, etxebizitza berriek mugikortasuna, zarata eta hondakinak handitzea ekarriko dute.\nAurreikusitako jarduketak eta jarduketa-eremua ikusita, baiezta daiteke ez dela gertatuko Plana gauzatzearen ondoriozko ingurumen-arazo adierazgarririk, betiere, besteak beste, segurtasun eta osasunari eta ingurumenari dagokienez indarrean dagoen araudia betez gauzatzen badira ukitutako eremuarekin lotutako esku-hartze eta jarduerak.\ne) Era berean, Plana egokitzat jotzen da ingurumen arloko EAE edo Espainia mailako legedia ezartzeko.\n2.– Sor daitezkeen ingurumen-ondorioak eta seguruenik eraginpean izango den eremuaren ezaugarriak:\n«AL 11.1 Zuluaga» azpieremua da Planaren antolamendu-eremua, eta Donostiako «AL.11 Alto de Buenavista» (Altza) eremuan dago. Lurzatia 4.553,09 m2-ko azalerako hiri-lurzoru finkatugabea da, eta «A.40 Garapen Txikiko Bizitegia» tipologiako eremu zabal batean barne hartuta dago.\nHiri-ingurunea denez, ez dago ingurumen-babeseko araudirik –esaterako, Natura 2000 Sarea– duen espaziorik, ezta balio natural edo kultural garrantzitsuengatik nabarmendu daitekeen elementurik ere. Halaber, ez da atzeman horri lotutako ingurumen-arrisku esanguratsurik. Eremuaren iparraldean dago kutsatua egon daitekeen inbentariatutako lurzorua; Planaren eremuak 9 m2-tan bat egiten du lurzoru horrekin, baina bertan ez da aurreikusten inolako jarduketarik.\nPlanari lotutako eragin nagusiak lotuta egongo dira obren fasearekin: hirigintza- eta eraikuntza-lanak (etxolak eraistea eta aireko linea kentzea, lurzorua okupatzea, dagoen landaredia kentzea, lurren mugimendua, kutsatuta egon daitezkeen lurzoruari eragitea, hondakinak sortzea, ustekabeko isuriak...), eta lasaitasun publikoaren gaineko haren eraginak (herritarren osasunaren gaineko eraginak kutsagarriak eta zaratak igortzeagatik). Ondoren, hirigintza-garapena osatuta, aintzat hartu beharko da mugikortasun, zarata eta hondakin gehiago sortuko dela. Kutsadura akustikoari dagokionez, eragin akustikoaren azterlanaren arabera, ez da aurreikusten etorkizuneko hirigintza-garapenek gaindituko dituztenik Euskal Autonomia Erkidegoko hots-kutsadurari buruzko urriaren 16ko 213/2012 Dekretuan ezarritako kalitate akustikoko helburuak kanporako.\n3.– Neurri babesleak eta zuzentzaileak indarreko araudiaren arabera gauzatuko dira, ingurumen-txosten estrategikoak formulatzen duen ebazpenean adierazitakoarekin bat, eta, aurrekoaren aurkakoa ez den orotan, ingurumen-agiri estrategikoan eta Planean bertan jasotakoarekin bat etorriz.\nAplikatu beharreko neurrien artean, proiektua gauzatzearen ondoriozkoak nabarmentzen dira, zeinek loturik egon beharko baitute hauekin: obretako jardunbide egokien eskuliburua; lurren eta soberakinen kudeaketa, bereziki lurzoru kutsatu gisa inbentariatutako lurzatietako lurrak; hondakinen sorkuntza eta kudeaketa; induskatutako lurzoruen kontrola, eta airearen kalitatea eta kalitate akustikoa babestea (ikus eranskina, Planaren ondoriozko proiektuko obrak gauzatzeko neurri babesle eta zuzentzaileetako batzuk jasota daude hor).\nBestalde, Euskal Autonomia Erkidegoko hots-kutsadurari buruzko urriaren 16ko 213/2012 Dekretuaren 37. artikuluak ezartzen duenari jarraikiz, etorkizuneko hirigintza-garapena izanik, kanpoko ingurunean kalitate akustikoaren helburuak bete beharko dira, hargatik eragotzi gabe dekretu horren 43. eta 45. artikuluetan xedatutakoa.\nEraikin eta eraikuntza jasangarriagoak izan daitezen beharrezko diren ezaugarriei dagokienez, EAEko Etxebizitzen Eraikigarritasun Iraunkorrari buruzko Gidaliburuan jasotako neurriak eta ingurumen-jardunbide egokiak erabiliko dira, eraikinen energia-aurrezpena eta -efizientzia bultzatzeko eta energia berriztagarriak sustatzeko. Neurri horiek, gutxienez, alderdi hauetan eragin beharko dute:\n– Energia. Iturri berriztaezinen bidez sortzen den energiaren sorkuntza edo kontsumoa murriztea.\n– Barne-kalitatea. Barneko airearen kalitatea, erosotasuna eta osasungarritasuna hobetzea.\nBigarrena.– Zehaztea, ingurumen-txosten estrategiko honetan ezarritakoari jarraikiz, ez dela aurreikusten «AL 11.1 Zuluaga» azpieremuaren Hiri Antolamenduko Plan Bereziak eragin nabarmenik izaterik ingurumenaren gainean, eta, ondorioz, ez dela beharrezkoa ingurumen-ebaluazio estrategiko arrunta egitea.\nHirugarrena.– Ebazpen honen edukia Donostiako Udalari jakinaraziko zaio.\nBosgarrena.– Ingurumen-ebaluazioari buruzko abenduaren 9ko 21/2013 Legearen 31.4 artikuluak ezarritakoaren arabera, honako ingurumen-ebaluazio estrategiko honek indarraldia galduko du, eta berezko dituen efektuak sortzeari utziko dio, behin Euskal Herriko Agintaritzaren Aldizkarian argitaratu eta lau urteko gehieneko epean «AL 11.1 Zuluaga» azpieremuaren Hiri Antolamenduko Plan Berezia onartuko ez balitz. Kasu horretan, berriro hasi beharko da planaren ingurumen-ebaluazio estrategiko sinplifikatuaren prozedura.\nPlanetik eratorritako proiektuetako obrak gauzatzeko neurri babesleak eta zuzentzaileak.\n– Lurren eta soberakinen kudeaketa: obrak hasi aurretiko jarduketa gisa, landare-lurren geruza selektiboki kenduko da aldatuko diren guneetan.\nBaimendutako soberakindegira eramango dira proiektuan sortutako indusketa-soberakinak, eta indarreko legeetan ezarritakoaren arabera kudeatuko dira.\n– Hondakinen sorrera eta kudeaketa: obrak egin bitartean sortutako hondakin guztiak eta indusketaren, eraispenen eta garbiketa-kanpainaren soberakinak kudeatzeko, Hondakinei eta lurzoru kutsatuei buruzko uztailaren 28ko 22/2011 Legean eta berariazko araudietan xedatutakoa beteko da.\nNahiz eta, informazio horren arabera, Planak ez dion eragingo Planaren eremuaren azalerari, zeinak bat egiten baitu jarduera potentzialki lurzorua kutsa dezaketen jarduerak jasan duten lurzoruekin, aipatutako ekainaren 25eko 4/2015 Legearen 23. artikuluan eta hurrengoetan zehaztutakoa aplikatu beharko da.\n– Airearen kalitatea eta kalitate akustikoa babestea: eguneko lan-ordutegian jardungo da, eta kamioiek obran sartu eta irteteko erabiltzen dituzten bideak garbi mantendu beharko dira; horretarako, presioko ura edo erraztatzeko makina mekanikoak erabiliko dira.


Eginxeak ginauden euskar lanari, bide zabaletik ibilli arren beaztopaka baizik ez ginoazin, baña ala ere bide egiten ginuen.\nNapar alde untan euskar gutun egileak ez dira aniztu, nago ez ote garen tipitu.\nZinez ala gara; aitzaki guti aski dugu alde bat uzteko artua dugun lana, baño ura neketsua delarik bi aldiz.\nEmen gabilzenentzat segurik, zein guti aski dugun euzkaraz ez aritzeko.\nNik ez dut gauza andik bear lanari uko egiteko. Batzutan euskar irakurgai onak irakurtzen baditut, oraikoak edo leenagokoak, ori aski dut nere baitan errateko: oriek, oriek dituk lan onak, txukunak bezain ederrak, euskar gutun egile oken aldean zer ari aiz i?\nBaño, ori alferkeriaren itzak dira.\nItzkuntza guzietan gauza berbera gertatzen zeie; ele bakotxaren idazleak ez dira oro gorenengo mallakoak, gutienak dira goitiko ortzetara jautzi egiten dutenak, geienak bekoetan darabiltza.\nGisa beraz guk ere, pekoetako malletan gelditu bearko; ek ongi zelaitzen baditugu, ondotik eldu direnak lasterrago iraganen dituzte eta errexago omen andituko.\nBaldin omenik ezpadigute emanen, lotu gaitezen lanari; omenari begira ezpada, gure biotzaren taupakadak iardetsiz.\nEgiazko abertzalen biotza ari da beti oiuka «euskaraz, euskaraz», eta nik baño obeki dakizue, abertzaletasunaren arabera ezpa gara euskeldunak anditzen, ez ditugu gure Aberriaren zimenduak ongi finkatuko.\nEta ni betiko arira; ez da aski goraka ibiltzea, ez da aski diputadoak autestea; ori ongi dago, ederki zait baño, nabarmen oriekin batean baldin nabari ezpa dira euskarari zor diogun atxikimendu ta maitetasuna, alferrik gabiltza.\nAla bada, asi gaitezen; eta jo zagun leengo bideari, jo ta jo; euzkaraz irakurri eta euskaraz idatzi; ori gure eskuko dugu; mintza aal ditekena bi bide egokienak bere esku.\nAdixkide maiteak, barkatu eta Jainkoa baitan agindu.


Plataforma digitalak | Bizigiro | Berria\nZerbitzuak eta produktuak saltzen dituzten plataforma digitalak komertzioa erabat aldatzen ari dira, eta horiekin batera gure herrietako eta hirietako kaleak ere bai. Sarearen bidez eginiko salmentak asko baldintzatzen du gero tokian toki egin daitezkeen (eta egiten ez diren) salmentak.\nGakoa teknologiaren beste erabilera batean egon daiteke, merkatu propioak sortu eta lotzearekin. Zerbitzuen kasuan zailtasun handiena plataformen erreferentzialtasunean dago, horrek ekartzen baitu bezeroak erakartzea. Produktuen salmentan, aldiz, arazo horri bidalketa edo banaketarena gehitu behar zaio.\nZerbitzuen kasuan, hotelak edo pentsioak alokatzeko espazio bat balitz, adibidez, aukera on bat eduki beharko da. Orain arteko plataformak ez bezala, balio lokala sustatzea nahi badugu, hori lortzea zaila izan daitekeela ondoriozta daiteke. Baina ez da egia, ekimenak aukera ematen badu eskaintza lokala beste leku batzuetatik automatikoki kontsultatzeko. Atari lokal batzuk tokiko enpresa eta erakundeek mantendu ditzakete, baina ondo diseinatuta beste atari handiago batzuekin lotuta, erreferentzialtasunean ere lehia daiteke.\nBooking eta antzeko plataforma erraldoiei aurre egitea ezinezkoa badirudi ere, Conil Hospeda bezalako esperientziek erakutsi dute sor daitezkeela plataforma lokalagoak, eta aldi berean erreferentzia irabazi.\nProduktuen salmentan oinarritutako komertzio digitalean, aldiz, aipatutakoak balio badu ere, banaketa edo bidalketaren zailtasuna agertzen da. Lehena abantaila izan daiteke gertutasunari lotutako komertzioan. Produktua Internetetik eskatu eta automatikoki zure dendan edo erreferentziako gune gertuko batean jasotzea eskaini daiteke, herriko dendei salmenta aukerak zabalduz horrela.\nBigarrena, banaketa, zailagoa da. Produktuak bidalketa behar badu, kostu aldetik zaila da eskaintza erakargarriak egitea. Esperientzia interesgarria dirudien Correos Market (market.correos.es), orain hasi da zenbait produktu artisau bidalketa gasturik gabe saltzen, baina ekoizleen kargura ziurrenik. Publikoa izan, laguntzak eduki edota irabazi asmorik gabekoa den banatzaile batekin asko aurreratuko genuke. Edozein dela kasua, batzea edo elkarlanean aritzea eskatzen dute aukera guztiek.


Osasuna ardatz duen jardunaldia - Altsasu - Guaixe.eus\nOsasuna ardatz duen jardunaldia\nGuaixe 2020-02-21 12:07\nSynergia Sakana taldeko kideak.\nSynergia Sakana taldeak hitzaldiak eginen ditu asteburuan, Iortian, 10:00etatik 14:00etara.\nSakanako zazpi gaztek osatzen dute osasunaren dibulgaziorako sortutako proiektua. Eginen duten lehenengo ekimena nutrizioari, fisioterapiari eta ariketa fisikoari buruzko hitzaldiez osatutako jardunaldia izanen da. Bihar eta etzi, larunbatean eta igandean, 10:00etatik 14:00etara, izanen dira hitzaldiak. Bi egunetarako sarreren prezioa 10 eurokoa da eta, besteak beste, Iortia kultur gunean eros daitezke. Hitzaldien artean hamaiketakoa ere eskainiko dute.\nIkasitakoa gizarteratzea eta dakitena jendeari erakustea da Synergia Sakana taldearen helburua. Nutrizionistak, fisioterapeutak eta ariketa fisikoan adituak dira taldea osatzen duten zazpi gazteak. Osasunari ikuspegi zientifiko batetik hausnartzeko eta jendeari helarazteko modu hoberena jardunaldi bat antolatzea zela erabaki zuten. Bi egunetan banatu dituzte zortzi hitzaldiak. Lehenengoan, bihar, larunbata, gai "orokorragoak" landuko dituzte, gazteek aipatu bezala: Nutrizioaren oinarriak, elikagaien etiketatzea, ariketa fisikoa eta minaren bilakaeraren oinarriak. Etzi, igandean, gai espezifikoei buruz hitz egingo dute: zoru pelbikoa, emakume atleten triada, ariketa fisikoa hirugarren adinean eta minaren alderdi biopsikosozialak izango dira gaiak.\nLeire Mazquiaran Bergera nutrizionistak, Maialen Unanua Irigoyen nutrizionistak, Daniel Echavarri Manjon entrenatzaileak, Imanol Reparaz Escudero fisioterapeutak, Nerea Arguelles Iriarte fisioterapeutak, Anne Azkona Unanua nutrizionistak eta Mikel Manero Arguelles fisioterapeutak sortu dute Synergia Sakana osasunaren dibulgaziorako proiektua. Auto-finantzatutako proiektua da. Asteburukoa lehenengoa jardunaldia izango da, eta aurrerago gehiago egitea aurreikusten dute.\nErkuden Ruiz Barroso ots 17 Altsasu 1\nSakanako zazpi gaztek Synergia Sakana sortu dute osasunaren dibulgazioa gizartean zabaltzeko helburuarekin. Lehenengo ekimena asteburuan, hilaren 2...


Bat gehi bat ez da beti bi - - Anboto.org\nOihana Azkorbebeitia Urizar 2016-04-15 08:30\nBost hilabete beteko dira laster bigarrenez ama izan nintzenetik, eta apurka-apurka hasi naiz berriro mendira joaten eta lasterka egiten. Ia urte eta erdi korrika egin barik egon ostean, gogo handia neukan, txakurrak lagun hartu, eta mendira joateko. Umetxo biren ama naiz orain, eta nire denbora, arreta eta gogo guztia eurengan dut jarria. Nire egoera berri honetan, ez da horren erraza beti norberaren gurariak betetzea. Zer esanik ez lanean hasten naizenean. Laster izango da hori ere.\nBigarrenez ama izatea ez da lehenengoz izatea bezalakoa; niretzat ez, behintzat. Haurdunaldia bera nekezagoa da, erditze ostean motelagoa da leheneratzea, eta, gainera, beste ume bat daukazu etxean, zure arreta osoa eskatzen duena. Fisikoki gorputza ez da lehengoa, eta burua ere ez dago betiko kontuetan. Lehenengo semea eduki ostean, berriro ekin nien lasterketei denbora batera, eta, egia esan, ez zen erraza izan. Bularra ematea lehentasuna izaki, gauetan lo gutxi, entrenatzeko denbora justua, eta, askotan, korrika egiteko gogorik ez.\nBigarren semea eduki ostean ere gogotsu nago lasterketetan parte hartzeko, baina oraingoan, zailagoa izango delakoan nago. Bikoiztu egiten ei da dena bigarren umearekin, baina ez da guztiz egia. Batuketa horrek zenbaki potoloagoa du emaitza. Eskerrak badudan nork lagundu hainbeste maite dudan “afizio” honetan. Eskerrik asko etxeko guztiei. Aurtengo nire lehen erronka Zegama-Aizkorri mendi maratoia amaitzea! Animo!


Valentziako Lan Arloko 2 Zenbakiko Epaitegia\nEDIKTUA, 46/10 prozedura arruntaren ondoriozkoa.\nNik, Milagros Burillo Orricok, Valentziako Lan Arloko 2 zenbakiko Epaitegiko idazkari naizen aldetik, honakoa\nJakinarazten dut: Epaitegi honetan 46/10 zenbakiko autoak bideratu dira Maria Luisa Navas Ariasek eskatuta, Adm. Única Pull Back Inversiones SL, Adm. Única Itziar Pascual Hernández, Fogasa eta Pull Back Modas SLren aurka. Eta 2010-12-20an Ebazpena eman da, zeinen xedapen-zatia ondokoa baita:\nBaietsi egin dut egintza horiek eragin dituen demanda, eta horregatik, Pull-Back Modas SL enpresa kondenatzen dut María Julia Navas Ariasi 3.291,15 euro eta berandutza-interesak (urteko % 10) ordaintzera, demandan adierazitako kontzeptuak direla-eta. Halaber, Fondo de Garantía Salarial erakundea kondenatzen dut, legezko erantzule subsidiarioa den aldetik, ebazpen honen ondorioak onartzera, legez ezarritako mugen barruan.\nJakinarazi ebazpen hau alderdiei, eta ohartarazi ez dela irmoa, eta bere aurka erregutze-errekurtsoa jar daitekeela, Valentziako Erkidegoko Justizia Auzitegiko Lan Arloko Salan, zeina jakinarazpena egin eta hurrengo bost egunen barruan iragarri beharko baita. Interesdunak egin beharko du iragarpena jakinarazpena egiten zaionean; horretarako, alderdiak berak, bere abokatuak edo ordezkariak adierazi behar dute errekurtso hori jartzeko asmoa, edo, bestela, Lan Arloko Epaitegi honetan egingo den agerraldiaren bidez edo bertan aurkeztuko den idazkiaren bidez egin ahal izango da. Ezinbesteko baldintza da, iragarpenarekin batera, errekurtsoa aurkeztuko duen letratu edo lan-harremanetako graduatua izendatzea. Halaber, jakinarazi behar da, errekurtso-egilea doako justiziaren onuradun ez bada, edo Gizarte Segurantzaren araubide publikoaren onuradun edo langile -edo horren kausahabente- ez bada, Epaitegiaren Idazkaritzan aurkeztu behar duela kondenaren zenbatekoa ordaindu izanaren egiaztagiria. Ordainketa Banestoren bulego batean egin behar da, Gordailuen eta Kontsignazioen Kontuan, epaitegiaren izenean dagoen kontu honetan: 4467 0000 65 0046 10. Nolanahi ere, diru bidezko ordainketaren ordez banku abalaren bidezko aseguramendua egin daiteke, eta bertan abal-emailearen erantzukizun solidarioa jaso beharko da.\nHalaber, errekurtso-egilea -errekurtsoa aurkezterakoan- doako justiziaren onuradun ez bada, edo Gizarte Segurantzaren araubide publikoaren onuradun edo langile -edo horren kausahabente- ez bada, Epaitegiaren Idazkaritzan beste egiaztagiri bat aurkeztu behar du, hain zuzen ere, 150 euro ordaindu izanaren egiaztagiria; horretarako inprimakia adierazitako banku-entitateaan dauka eskuragai.\nEpai honen lekukotza egin bedi, erantsi egintzei eta jatorrizkoa epaien liburura eraman.\nEta nire epaia hori denez, erabaki, agindu eta sinatu egiten dut.\nEta jasota gera dadin, Pull Back Modas SL - Adm. Única Pull Back Inversiones SL - Adm. Única Itziar Pascual Hernándezi jakinarazteko balio dezan -non dauden ez baitakigu-, iragarki-taulan jartzeko eta probintziako aldizkari ofizialean argitaratzeko, ematen dut hau Valentzian, bi mila eta hamarreko abenduaren hogeita bian.


Ordenagailu joko RAGE: Kanpaina Edizioa Mac OS\nAlternative izenak: RAGE: Kanpaina Edition\nJolastera RAGE: Kanpaina Edition\nVideo txartela: GeForce 8800/Radeon HD 4200\nRage: Kanpaina Edition - zabalduta bat popular ordenagailu joko popular game hainbat genero elementu uztartzen ditu edizio berezi. Joko Wrage lehen pertsonan tiroak baten arteko nahasketa lurrunkorra da, lasterketa autoak eta berdintzea sistema dashing klasikoaren rol jokoak ohitura onenak ere. Partida giro dinamiko berezia gurekin egingo ditu mundu Reydzh katastrofe global bat, non bertako biztanleek edozein helburu nagusia bizi - bizirik jarraitu behar. Jokoaren munduko oinarri hartu zen herri Hollywood movie "Mad Max", non dena da erabaki armen indarrez eta ibilgailuen zati bildutako hondakinak abiadura by azaldutako unibertso post-apokaliptikoa mundu.\nRage, joko bat, post-apokaliptikoa mundu ikaragarriak guztiak erakutsiz, katastrofe global terrible bat bizirik. 2004an, zientzialariek aurkitu sheer tamaina meteorito abiadura osoan hurtling planeta Lurraren eta haiekin talka saihestezina. Munduko herrialde guztietako gobernuek dira "arka", noiz lurpeko hornidurak, munizioa eta ekipamendu biltegiratze aniztasuna, han kapsulak ere murgilduta dago esekita animazioa murgilduta jendearekin izeneko proiektu komun batean batu. Giza zibilizazioa birsortu hondamendiaren ondoren izango dute. 2029 urtean, asteroide bat planetaren gainazalean sartu izorratzen eta munduko biztanle gehienak hil, hiri osoa suntsitu zuen. Planteatu asteroidearen inpaktuaren hautsa zerua estaltzen ondoren eta munduan hasten "negu nuklearra". Hainbat urte geroago, hautsa pausatzen eta Arkdwellers azalean hautatutako berriro eraikitzeko munduko zibilizazio. Maiteak giza ohitura bakarra, nahiz eta arrisku komun baten aurrean horiek bateratzea zaila da eta aterpetxe desberdinetako ordezkariek nagusitasuna planeta eskubideari buruzko gerra odoltsu bat hasi. Zen puntu honetan da Reydzh jokoan guretzat zabaltzen istorioaren protagonista gisa.\nRage, joko bat non trash bilduma larre prestakuntza dibertigarria eta beharrezko bat. Gehienetan, hori aurkituko duzu guztiak hutsal zabor bat dela ahal izango dituzu diru apur bat saltzeko izango da, baina batzuetan zehar eta erabilgarria gauzak edo gauza horien zatiak etorriko da. Munduko historia hondamendia geroztik, eta denbora zuzeneko narrazio islatzen oso gaizki, eta baita liburu bat ez dira, nahiz eta film bat harrapatuz gero bidez, bezain hutsal hondakinak papera, hau da, normalean Reydzh erabilitako hotza basamortuko gauak kindling doitzeko egingo dute aurki.\nRage crafting sistema txiki bat Egun eta noiz izango duzu nahiko amaigabeak aspertuta wastelands ibiltzen, eta ez bloodthirsty etsai-kopuru handi batekin tiroketak gelditzeko, gero secluded txoko batean eseri eta zerbait egin zure trash kanpo bildu. Beraz, borroka robot txiki bat edo makina-pistola Torreta bat egin dezakezu, ezin diren laguntza handia etsai aurre izango da, nahiz eta kasu honetan, filmaketetarako parte hartzea, agian, ez da beharrezkoa izango. Rage: Kanpaina Edition - bereziki diseinatutako Mac OS, non klasiko jokalari bakarreko kanpaina gain bi pakete irudiak osagarriak, besteak beste «Anarchy Edizioa» eta «estoldetan» gehitu ziren popular joko plataformak bertsio.\nGames Online MMORPG online jokoak RAGE: Kanpaina Edition


UEMAren hezkuntza proiektua lantzen hasi dira herriko ikastetxeak . diariovasco.com\nUEMAren hezkuntza proiektua lantzen hasi dira herriko ikastetxeak\nUEMAko, Udaleko eta Azpeitiko ikastetxeetako ordezkariak hezkuntza proiektuaren aurkezpenean. / E.A.\nDBH eta Batxilergo ikasleei zuzenduta dago eta Azpeitiko kasuan 1.000 neska-mutil inguru daude proiektuan\n26 octubre 201607:56\n«Udalerri euskaldunetako herritarrak sentsibilizatzea eta ahalmentzea, arnasguneen garrantziaz ohar daitezen, hizkuntza ohituretan euskararen aldeko hautua egiteko», hau da UEMAren (Udalerri Euskaldunen Mankomunitatearen) ildo estrategikoetako bat.\nHorrela, gai hau udalerri euskaldunetako eskoletan lantzeko egitasmoa prestatu eta proba moduan zenbait herritan arnasgune tailerrak abian jarri zituen UEMAk. Bide horretan, gorputza hartzen joan da proiektua eta DBHrako eta Batxillergorako materiala sortu dute. Iazko ikasturtean Urola Ikastolako ikasleak esperimentu pilotu gisa ipini zuten abian proiektua eta oraingoan Azpeitiko Ikastola Ikasberrira eta Iraurgi Ikastetxera zabaldu da, Udalaren laguntzarekin.\nHezkuntza proiektuaren berri eman zuten atzo UEMAko lehendakari eta Udaleko Euskara batzordeburu Josu Labakak, Leire Goenaga Udaleko Hezkuntza batzordeburuak, Arantxa Bidezabal Azpeitiko Ikastola Ikasberriko zuzendariak, Vanesa del Castillo Iraurgi Ikastetxeko ordezkariak eta Alberto Izagirre Urola ikastolako zuzendariak.\nIosu Labakak hiru ikastetxeek azaldutako «prestutasuna, elkarlanerako erraztasuna eta borondatea» azpimarratu zituen ezer baino lehen.\nUEMAk aurrera eramandako azterketetan udalerri euskaldunenetan, euskaren arnasgune bezala identifikatutako eremuetan, euskararen ezagutzan eta erabileran «atzerakada» atzeman da. Hortik abiatuta «herritarren sentsibilizazioan eragiteko, jabetzeko, eta zerbait egitearen beharra» ikusi dute.\nDBHn eta Batxilergoan ipini damartxan hezkuntza proiektua, metodologia ezberdinekin. DBHn, ikastetxeetako irakasleek ematen dizkiete klaseak ikasleei. Horretarako aurrez UEMAko teknikariek formakuntza eskaintzen diete.\nBatxilergoko ikasleen kasuan UEMAko teknikariek ematen dizkiete klaseak. Hala, ikasleek «hizkun-tza ekologia eta euskararen arnasguneen» inguruko hainbat kontzeptu lantzen dituzte teknikarien laguntzaz. Urola Kostako beste hainbat herrirekin batera, 4.000 ikasle inguruk hartuko dute parte hezkuntza proiektuan. Azpeitiko kasuan, 1.000 ikasle inguru izango dira. Kurtso amaieran, UEMAk autoebaluaketak jaso eta «urtez urte, beharrei eran-tzuna ematen saiatuko dira», esan zuen Labakak.\nDBH eta Batxilergotik hasi dira, «ea hurrengo kurtsoari begira, gai garen beste mailatan, Haur Hezkun-tzan eta Lehen Hezkuntzan ere, abian ipintzen», gaineratu zuen.


Jose Martin 'Tubi', herri-kirolaria: "Arratia aldean, egun badabil jendea" - Aretxabaleta - Goiena.eus\nJose Martin 'Tubi', herri-kirolaria: "Arratia aldean, egun badabil jendea"\nJon Berezibar 2015-09-25 09:46\nJose Martin Tubi dimoztarrak 15 bat urte daramatza herri kiroletan. Zornotzako taldearekin hasi zen, lagun harri-jasotzaile bati laguntzen, eta txapelketak irabaztera iritsi da. Aretxabaletako saioan, Iparraldeko jokoen norgehiagokan ibiliko da, lasto altxatzean, ingude jasotzean eta orga jokoan. Bere lansaio gogokoenak dira horiek, gainera.\nBat-batean hasi zinen herri kiroletan. Nolatan?\nLagun batek erakustaldi baten laguntzeko eskatu zidan, harria nork ipini ez zuela eta. Ahalegintzeko esan zidan, eta proba egin nuen. 100 kiloko harria zen, Dimako jaietan, puztu egin nintzen, eta lau altxaldi egin nituen. Asko sufritu nuen, egur galanta. Hala ere, jendea animatzen hasi zitzaidan eta berehala sartu nintzen saltsan. Arratian, Diman eta Zeanurin, badabil jendea herri kirolen bueltan.\nHarriarekin baino, zeuk gurago dituzu bestelako lanak, ezta?\nLasto jaurtitze eta altxaketarekin hasi nintzen. Badira 10 urte federatu nintzela, eta Iparraldeko jokoek garapen handia izan dute. Lasto, ingude eta orga probetan ibiltzen naiz.\nEta txapelak irabazi dituzu.\nLasto jaurtiketan egin diren Euskal Herriko txapelketa guztiak irabazi ditut, eta altxaketan lau. Abuztuan, hain zuen, Aian neure errekorra gainditu nuen: 25 jasoaldi egin nituen.\nMarka atzera hausteko asmoarekin zatoz Aretxabaletara?\nEz, Aretxabaletakoan erakustaldia egingo dugu, proba ezberdinetan, bik norgehiagokan. Bi minutuan nork jasoaldi gehien.\nIparraldeko deritzen joko horiek ez dira ohikoenak. Entrenatzeko nola egiten duzue?\nLau-bost laguneko taldea badaukagu orain, eta Dimako frontoian egitura finkoa daukagu jarrita entrenatu ahal izateko. Eibarren bizi naiz eta astean hiru bider edo joaten naiz Dimara. Hori izaten da zailena, fardoak altxatzeko zazpi metroko egitura jaso behar da eta. Aurrerantzean, neguan zailagoa izaten da entrenatzea, eta baita bakartiagoa ere. Negu partean, beraz, behar baino gutxiago. Pisua hartu egiten dugu, hori baita ere. Taldean entrenatzea oso polita da, horrek asko animatzen du.\nDenetariko lan-saioak erakustaldietan\nHerri kiroletan, primerako erakustaldia egongo da Herriko Plazan domekan, irailaren 27an, denetariko lan-saioekin. Aizkolariak, harri-jasotzaileak egongo dira, batetik, eta, bestetik, Iparraldeko jokoen atalean hiru izango dira probak: fardo altxaketa, ingude jasotzea eta orga jokoa, hain zuzen ere, Jose Martin Tubi-rekin.\nAizkolarietan sei aldiz Euskadiko txapeldun izandako Arrospidek eta Muxikak jardungo dute nor baino nor gehiago. Lan-saioak hiru izango dira: bi ebaketa bertikal, sei horizontal eta ebaketa kolpeka. Bigarren norgehiagoka Irati Astondoaren eta Alazne Etxabururen artekoa izango da, eta, trontzaz gain, txingetan, artaburuetan eta lasterketan jardungo dute. Azkenik, bikote mistoetan, sei ebaketa bertikal egin beharko dituzte. Harri-jasotzaileei dagokienez, berriz, Aimar Irigoienek hainbat harri mota altxatuko ditu.


Gabonetako postalen X. lehiaketa gaztetxoen irudimenaren zain - Bergara - Goiena.eus\nGabonetako postalen X. lehiaketa gaztetxoen irudimenaren zain\nImanol Gallego 2014-11-18 16:01\nHamargarren urtez San Antonioko Gure Ametsa elkarteak Gabonetako postalen lehiaketa antolatu du. Beti bezala, herriko gaztetxoek egindako lan bikainak batuko dituzte.\n3 eta 12 urte bitarteko haurrek har dezakete parte, eta adinaren arabera hiru mailatan banatuta egongo dira. A maila, 2 eta 6 urte artekoena izango da, 7-9 urte artekoek B mailan hartu beharko dute eta 10-12 urte artekoak aldiz, C mailan.\nGaztetxoek aurkezten dituzte postalen neurria orri laurdenekoa izan beharko da, eta ahal bada, postalak kartulinatan aurkeztu behar dira. Marrazkien atzeko aldean partaide bakoitzak bere izen-abizenak eta adina jarri behar ditu. Postalak San Antonioko Gure Ametsa elkartera eraman beharko dira abenduaren 19an, egubakoitza, arratsaldeko 19:00ak eta 21:00ak bitartean.\nMaila bakoitzeko irabazleak trofeo bat jasoko du , eta ondorengo seiek diploma bana jasoko dute. Sariak abenduaren 20an, zapatua, banatuko dira eguerdiko 12:30etan San Antonioko plazatxoan, Napar feriaren barruan.


Likits sumatzen da zenbait hitz zenbait ahotan. Ahosabaiari itsatsita geratu izan balira, mesede. Askatasuna hitzarekin ari zaigu gertatzen, gero eta maizago. Orain, eskuin muturreko agintariek ere askatasuna darabilte makulu eta amu. Badakite hitz hori aipatze hutsak haizea alde jartzen duela.\n«Zeharkakotasuna», «enpatia», «ekimena», «garapena»... aho askotan entzungo dituzu, baina ez guztietan kirrinkarik egin gabe.\nZenbaitetan, lizuna ez zaio potolokeriari soilik itsasten. Txikirako bidea hartzen ere badaki. ETB2ko El Conquistador del Caribe programan entzun nuen. Parte-hartzaile baten ezaugarriez ari ziren, eta Manu Maritxalarrek «txiki handia zara zu, como Lazkao-Txiki» bota zion, lore. Topikoa zen, baina ez zitzaidan kontrako eztarrian katigatu. Maritxalarrek bere kultur-erreferentzien mundua programa horretan azaltzen denaz haratagokoa dela erakutsi nahi izan zuen, eta ongi deritzot. Segidan, ordea, aurkezleak hartu zuen hitza, eta «Joxe Miguel Iztueta Cortajarena. ¡Qué grande, Lazkao-Txiki!» bota zuen. Ezagutuko balu bezala; bere bertsoak buruz balekizki bezala; bere pasadizoetatik zerbait ikasi izan balu bezala... Lazkao-Txiki irudikatu nuen erantzuna ematen: «...hoiek zeruan jartzen banaute, lurpean ez nago gaizki».